text:
Sean Connery
Sir Thomas Sean Connery (* 25. august 1930 í Fountainbridge, Edinburgh í Skotlandi) er ein bretskur sjónleikari, instruktør, og filmprodjúsari, ið hevur vunnið eina Oscar-virðisløn, tveir BAFTA Awards (harav annar er ein BAFTA Academy Fellowship Award) og tríggjar Golden Globes (harímillum Cecil B. DeMille Award og ein Henrietta Award).
Sean Connery gjørdist víðagitin sum tann bretski agenturin James Bond. Eftir at hava verið við í fimm Bond filmum í tíðarskeiðnum 1962-67 ynskti Connery at koma vekk frá Bond-leiklutinum. Hann játtaði tó at átaka sær leiklutin aftur í Diamonds Are Forever í 1971, og í Never Say Never Again í 1983. Í 1988 vann hann ein Oscar (Academy Award for Best Supporting Actor) fyri leiklutin sum Chicago-poltisturin Jimmy Malone í filminum The Untouchables. Hansara filsmkarriera umfatar eisini slíkar filmar sum Marnie, The Name of the Rose, The League of Extraordinary Gentlemen, Indiana Jones and the Last Crusade, The Hunt for Red October, Highlander, Murder on the Orient Express, Dragonheart, og The Rock. Hann bleiv sligin til riddara í juli 2000. Connery er blivin kosin til "The Greatest Living Scot" og "Scotland's Greatest Living National Treasure". Í 1989 var hann útnevndur "Sexiest Man Alive" av People magazine og í 1999, sum 69 ára gamal, bleiv hann kosin til "Sexiest Man of the Century".
Innihaldsyvirlit
Yngru árini[rætta | rætta wikitekst]
Thomas Sean Connery bleiv oppkallaður Thomas eftir abba sínum. Foreldrini vóru Euphemia McBain “Effie” (f. McLean), ein vaskikona, og Joseph Connery, ein fabrikksarbeiðari og lastbilsjafførur. Abbin í faðirætt var sonur írskar innflytarar, ið fluttu til Skotlands um miðju 19. øld. Restin av familjuni var av skotskum uppruna, og foreldrini hjá bæði mammuni og pápanum, ið komu frá Fife og Uig á Isle of Skye, tosaðu skotskt gæliskt sum móðurmál. Pápin var miðalstættar katolikkur, og mamman var protestantur. Hann hevur ein yngri beiggja, Neil Connery (f. 1938). Connery sigur sjálvur, at hann bleiv kallaður millumnavnið ’Sean’ langt áðrenn hann gjørdist sjónleikari, hóast hann eisini var róptur ’Tommy’ á yngri døgum. Fyrsta arbeiðið hann fekk, var sum mjólkarmaður í Edinburgh. Hann fór síðan í ”the Royal Navy”, har hann fekk sær tvær Tatoveringar, ið sambært almennu heimasíðuni, ”eru ikki týdningarleysar – tær sýna tvey av hansara lívslongu bondum; familjuna og Skotland… onnur sigur ”Mum and Dad” og hin ”Scotland Forever”.
Karriera[rætta | rætta wikitekst]
Í 1951 arbeiddi Connery backstage í the King’s Theatre, har fekk hann áhuga fyri filmi og spírin til eina langa karrieru varð kveiktur.
Fyrsti filmur, ið Connery spældi við í, var filmurin No Road Back, har hann hevði leiklutin sum gangstari. Síðan hevði hann fleiri smærri og størri leiklutir í filmum fram til 1962, tá hann fekk leiklutin sum James Bond.
Hann hevði eisini ein leiðandi leiklut í sjónvarpsleikinum Anna Karenina í sjónvarpsrásini hjá BBC Television í 1961, har hann spældi saman við Claire Bloom. Leikluturin sum James Bond var gjøgnumbrotið hjá Connery, hann hevði høvuðsleiklutin í fimm teim fyrstu filmunum: Dr. No (1962), From Russia with Love (1963), Goldfinger (1964), Thunderball (1965), og You Only Live Twice (1967) – síðan spældi hann aftur Bond í Diamonds Are Forever (1971) og Never Say Never Again (1983). Allir sjey filmarnir vóru successfullir. Í 2005 var From Russia with Love gjørt til eitt videospæl av Electronic Arts, við heitinum James Bond 007: From Russia with Love, har Connery og hini frá Bond filmunum løgdu rødd til. Meðan hann spældi leiklutin í James Bond filmunum, spældi Connery eisini høvuðsleiklutin í øðrum filmum, so sum Alfred Hitchcock'sa Marnie (1964), Murder on the Orient Express (1974) saman við Vanessa Redgrave og John Gielgud og A Bridge Too Far (1977) saman við Dirk Bogarde og Laurence Olivier. Í 1980’unum spældi Connery í t.d. Time Bandits (1981), Never Say Never Again (1983), The Name of the Rose (1986), sum hann vann ein BAFTA fyri, Highlander (1986), The Untouchables (1987), sum hann fekk ein Academy Award for Best Supporting Actor fyri. Eftir hetta kom successfulli Indiana Jones and the Last Crusade (1989), The Hunt for Red October (1990), The Russia House (1990), The Rock (1996), og Entrapment (1999). Í 1996 legði hann rødd til ‘Draco the dragon’ í filminum Dragonheart. Í 1998 fekk Sean Connery ein BAFTA Academy Fellowship Award. Seinnu árini hevur Connery verið við í fleiri minni hepnaðum filmum, so sum First Knight (1995), The Avengers (1998), og The League of Extraordinary Gentlemen (2003), men eisini í nøkrum væleydnaðaum leiklutum í t.d. Finding Forrester (2000). Seinni hevur hann eisini fingið ein Crystal Globe fyri framúrskarandi listarligt íkast til heimsfilmslistina (world cinema).
Givin sum sjónleikari[rætta | rætta wikitekst]
Connery hevur við fleiri høvi váttað, at hann hevur endaliga lagt frá sær. Í eini samrøðu segði hann seg verða bjóðaðan ein leiklut í The Lord of the Rings sum hann ikki tók av, tí hann ”skilti ikki manuskriptið”. At hesir filmar gjørdust so væleydnaðir, skal vera ein orsøk til at hann tók av tilboðnum um høvuðsleiklutin í League of Extraordinary Gentlemen, hóast hann ”heldur ikki skilti hetta manuskriptið”. Í juli 2005 kom fram, at hann nú hevði endaliga lagt filmsleikin frá sær, tí hann trúði ikki longur uppá teir ”idiotarnar ið nú gera film í Hollywood”, ið sipaði til prodjúsarnar av áðurnevnda filmi í 2003.
Bæði í September 2004 og í mars 2006 váttaði Connery, at hann hevði lagt frá sær, og kunngjørdi at hann var í ferð við at skriva eina søgubók. 25. august 2008, á 78 ára føðingardegnum, avdúkaði Connery sína lívsævisøgu (autobiography) ið nevnist Being a Scot, ið hann hevði skrivað saman við Murray Grigor.
Hann hevði ætlanir um at taka við høvuðsleiklutinum í einum filmi um Saladin og krossferðirnar ið skuldi takast upp í Jordan áðrenn prodjúsarin Moustapha Akkad varð dripin í bumbuálopinum í Amman í 2005. Tá Connery fekk prísin American Film Institute's Lifetime Achievement Award frá American Film Institute hin 8. juni 2006, váttaði hann aftur, at hann hevði lagt frá sær, og 7. juni 2007 avnoktaði hann gramlið um, at hann skuldi vera við í tí fjórða Indiana Jones filminum, við orðunum "retirement is just too much damned fun".
Connery vendi aftur til at leggja rødd til filmar, tá hann legði rødd til høvuðskarakterin í animeraða stuttfilminum Sir Billi the Vet, og í 2005 upptók hann ‘voiceovers’ til eina nýggja videospælversjón av Bond filminum From Russia with Love. Connery dámdi væl, at prodjúsarnar av (EA Games) høvdu biðið hann leggja rødd til Bond og vónaði at sleppa at leggja rødd til okkurt annað í framtíðini. Í 2010 endurtók hann leiklutin sum høvuðskarakterurin í animeraða filminum Sir Billi, har hann eisini luttók sum varaprodjúsari.
Í apríl 2011 váttaði talsmaðurin hjá Sean Connery at Connery var farin á partna (hevði trekt seg tilbakar frá almenninginum)
Privatlív[rætta | rætta wikitekst]
Hann bleiv giftur við sjónleikarinnuni Diane Cilento 6. desember 1962, men tey blivu skild 6. september 1973; tey fingu sonin Jason Connery, sum eisini gjørdist sjónleikari. Sean Connery giftist Micheline Roquebrune í 1975.
Connery, ein íðin golfspælari, átti Domaine de Terre Blanche golfvøllin í Suður Fraklandi í tjúgu ár, frá 1979, har hann hevði ætlanir um at sín dreyma golfvøll á tí 108 hektar (266 acres) stóra økinum, men hesin dreymur var ikki vorðin veruleiki, tá hann seldi økið til týska milliarderin Diemar Hopp í 1999. Connery hevur eisini altíð havt áhuga fyri fótbólti, og hann stuðlaði Celtic í 1960’unum, men fór at stuðla teirra erkafíggindum Rangers í 1990’unum. Spurdur um hví hann skifti lið svaraði Connery: “Eg havi altíð stuðlað tí liðnum, eg haldi spælir besta fótbóltin… nærum ‘religiøs tilhoyrsforhold’ í fótbólti, hava ongantíð sagt mær nakað”. Connery hevur fingið Shodan-tign (1’sta dan) í Kyokushin karate. Connery varð sligin til riddara í juli ár 2000. Hann var innstillaður til riddaraheitið bæði í 1997 og 1998, men tá legði Donald Dewar veto ímóti hesum, vegna Connery’sa politisku holdningar. Sean Connery hevur eina villa í Kranidi í Grikkalandi. Nábúgvin hjá honum er hollendski krúnprinsurin, sum Connery eisini deilir ein tyrlupall við.
SNP[rætta | rætta wikitekst]
Connery er limur í Skotska Tjóðskaparflokkinum SNP (Scottish National Party), ein mið-vinstrahallur flokkur, ið arbeiður fyri loysing og skotskum fullveldi frá Stóra Bretlandi., og hevur hann stuðlað flokkinum við peningi og við at vera til staðar við alemenn tiltøk hjá flokkinum. Hansara peningaliga íkast steðgaði í 2001, tá bretska parlamentið samtykti eina lóg ið forðar fyri útlendskum stuðli til poliskan aktivitet í Stóra Bretlandi. Í 2008 segði Connery við Scottish Sunday Express at hann trúði uppá at Skotland vildi fáa fullveldi í sínari livitíð og rósti arbeiðnum hjá SNP. Connery er blivin kriteseraður fyri at kommentera politikkin í Stóra Bretlandi, meðan hann sjálvur býr í skattaskjólinum Bahamas, hóast hann við dokumentum hevur prógvað, at hann betalti 3,7 milliónir bretsk pund í skatti til Stóra Bretland í tíðarskeiðnum 1997/98 og 2002/03. Connery hevur svorið ongantíð at venda aftur til Skotland uttan so at landið fær fullveldi, men hann kom tó til Edinburgh Film Festivalin í 2010.
Heilsa[rætta | rætta wikitekst]
Í 1993 frættist at Connery fekk stráluviðgerð fyri ókenda sjúku í svølginum og elvdi hetta til gitingar í fjølmiðlunum um at hann hevði fingið krabba í hálsinum sum fylgju av áralangari royking, og japanskar og Suðurafrikanskar tíðindastovur søgdu hann vera deyðan. Connery steig tí fram í sjónvarpssendingini Late Show við David Letterman fyri at avnokta hesar følsku gitingar. Í eini samrøðu við Entertainment Weekly í februar 1995 segði hann, at stráluviðgerðina fekk hann fyri at fjerna klumpar frá stemmubondunum. (Faðir hansara, ein stórroykjari, doyði av hálskrabba í 1972.) Í 2003 varð hann lagdur undir skurð fyri at fjerna gráan stara (gråstær) úr báðum eygum. 12 mars 2006 kunngjørdi hann, at hann var við at koma fyri seg aftur, eftir skurð í januar har hann fekk fjernaðan ein svull á nýranum. Í 2008 breyt hann eitt bein í økslini tá hann datt á golfvøllinum. Í oktober 2009 fortaldi hann fyri Wine Spectator tíðarritinum, at hann hevði fingið staðfest eina hjartasjúku.
Viðurkenning[rætta | rætta wikitekst]
- Connery er kosin "The Greatest Living Scot"
- Ein bronsustandmynd av Connery er avdúkað í høvuðsstaðnum í Estlandi
- Connery fekk saman við Charles Bronson prísin Henrietta Award fyri tittulin: "World Film Favorite – Male" í 1972.
Útvald Filmografi[rætta | rætta wikitekst]
- Dr. No (1962)
- From Russia with Love (1963)
- Goldfinger (1964)
- Thunderball (1965)
- You Only Live Twice (1967)
- Diamonds Are Forever (1971)
- Murder on the Orient Express (1974)
- The Man Who Would Be King (1975)
- Robin og Marian (1976)
- Never Say Never Again (1983)
- Highlander (1986)
- The Untouchables (1987)
- Indiana Jones and the Last Crusade (1989)
- The Hunt for Red October (1990)
- The Russia House (1990)
- Highlander 2 (1991)
- First Knight (1995)
- Dragonheart (1996)
- The Rock (1996)
- Finding Forrester (2000)
- The League of Extraordinary Gentlemen (2003)
Slóðir úteftir[rætta | rætta wikitekst]
- Heimasíða
- Sean Connery IMDb The Internet Movie Database


c: text/html

text:
Sí vegleiðing
Please fill out the form below and we will contact you shortly
Gerst limur
Einstaklingar, feløg og stovnar, ið viðurkenna endamál og lógir felagsins, kunnu gerast limir. Nýggir limir kunnu altíð takast upp.
Árliga limagjaldið í Felagnum Føroysk Ross er 200,-.
Tey, sum ynskja limaskap, skulu flyta 200,- kr. á konto felagsins í Bank Nordik 6460-4739045.
Saman við flytingini skal fornavn, eftirnavn og bústaður upplýsast*.
* Tínar upplýsingar verða bert brúktar til hagtøl.
Sum limur hjá okkum, fært tú tín persónliga brúkara til Føroya Fong.
Árligt gjald:
Limir í FFR: ókeypis
Ikki limur í FFR: 500,-
Við Føroya Fongi hevur brúkarin lætta atgongd til ættartalvuna, og upplýsingar, av øllum skrásettum Føroyskum rossum.

robotstxt: allowed

filter: keep


text:
Fariseararnir
Fariseararnir vóru tann størsti trúarflokkurin á Jesu døgum. Teir hildu seg so strangliga til jødadómin, at teir ofta minstu ta sonnu meiningina burtur. Nógvastaðni í evangeliunum skiftir Jesus orð við fariseararnar og kallar teir hyklarar, tí teir eru so sjálvrættvísir. Farisearnir stóðu ofta ímóti Jesusi, og einaferð royndu teir at seta hann fastan í orðum. Teir spurdu hann, um tað var rætt av einum, ið var lýðin Guðs lóg, eisini at ganga eftir ríksins lógum og gjalda skatt. Jesus svaraði og bað teir vísa sær ein penga, ið keisarans mynd stóð á. Síðan segði hann: “Gevið tá keisaranum tað, ið keisarans er, og Guði tað, ið Guðs er!”.


text:
Lucie Engombe er fødd í Ovambolandi í Namibia, men mátti 4 ára gomul flýggja saman við allari familjuni til Sambia og búði í flóttafólkalegu har.
7 ára gomul vóru hon og fleiri onnur børn flutt til Eysturtýsklands at ganga í skúla og verða uppald til at gerast nýggja elitan í Namibia. Tiltakið var eitt samstarv millum frælsisrørsluna SWAPO og eysturtýsku stjórnina.
Sjálv sigur Lucie í bókini, at hon gleddi seg til at fara, tí tað ger eitt hungursstungið barn, ið fær lovað gull og grønar skógir.
Tilveran í Týsklandi gjørdist ein tíð full av sakni eftir mammu, pápa og systkjum.
Men tá ið hon og hini børnini ellivu ár seinni vóru send aftur til heimlandið, eftir at Berlinmúrurin var fallin, mátti hon enn einaferð royna at byggja tilveru sína upp aftur av nýggjum í sínum fremmanda heimlandi.
Í bókini eru privatar myndir hjá Lucie bæði úr Eysturtýsklandi og Namibia, eisini er yvirlit yvir søguligar hendingar í Namibia frá 1883 til í dag.
Bókin er egnað bæði ungum og vaksnum
Aftur


text:
Pensionistafelagið varð stovnað 1986.
Pensionistafelagið hevur eitt sera snotuligt og hugnaligt hús,
sum varð tikið í nýtslu í 1992, hetta hús verður nógv brúkt.
14. hvønn dag er bingo í húsinum.
14. hvønn dag er hugnaløta, har verður bundið og spælt kort.
Einaferð um árið verður farið útferð, hesar ferðir eru bæði innan- og uttanlands.
Ein mánað undan jólum og páskum savnast tey at gera prýði.
Hetta verður skipað sum ein jólasøla og ein páskasøla.
Tey hava eisini jólahugna og einaferð um árið ræstkjøtaveitslu.
Formaður í pensionistafelagnum er Martin Rasmussen, tlf. 448611 og 220864
teldupostur: Denne e-mail adresse bliver beskyttet mod spambots. Du skal have JavaScript aktiveret for at vise den.


text:
Eins og undanfarin ár, verður aftur í ár møguligt hjá ungum í aldrinum 14 til 16 ár at vinna sær nakrar krónur, sum ung í arbeiði hjá Vágs kommunu.
Arbeiðið hevur til endamáls at fríðka um í kommununi og kann m.a. fevna um fríðka, lúka, mála, upprudding, viðlíkahald av gøtum og vegum og so framvegis.
Umsøkjarin má vera fyltur 14 ár, áðrenn 30. juni, men má ikki fylla 17 ár áðrenn 25. juli. Tey ungu verða sett eftir vanligum setanartreytum og lønt eftir sáttmálaavtalaðu tímalønini hjá Føroya Arbeiðarafelag.
Alt eftir hvussu stórur áhugin er fyri tilboðnum, sleppa tey til arbeiðis í umleið 2 vikur hvør. Byrjað verður mánadagin 1. juli.
Freistin at søkja er ónsdagin 12. juni kl 16.00.
Áhugaði kunnu venda sær til tlf. 663000 ella senda teldupost á vagur@vagur.fo
Vágs kommuna


text:
18. Aug 2019
07 Vestur tóku ímóti EB/streymi á Dungasandi í góðveðrinum í dag. Í eini roynd at sleppa úr botninum møttu gestirnir við fleiri leikarum úr Betri-hópinum í byrjunaruppstillingini.
05. Jun 2019
Formaðurin hjá 07Vestur seinastu 3 árini, Jim S. Guttesen, hevur valt at fara frá. 07Vestur takkar honum fyri góða arbeiðið, hann hevur gjørt fyri felagið. Nevndin fer at skipa seg av nýggjum ein av komandi døgunum. ...
15. Mai 2019
Fótbóltsskúlin 2019 Fótbóltssamband Føroya fer saman við fleiri feløgum kring landið at skipa fyri fótbóltsskúlum í summar. Í fjør varð skipað fyri trimum fótbóltsskúlum, men tað er gleðiligt, at vit nú kunnu kunngera, at í ár verður talan um ikki færri enn fimm...
09. Mai 2019
07Vestur søkir nýggjan høvuðsungdómsvenjara. Av tí at høvuðsungdómsvenjari okkara hevur valt at royna aðrar leiðir søkir fótbóltsfelagið 07Vestur eftir nýggum høvuðsungdómsvenjara at byrja skjótast gjørligt. Um felagið: 07Vestur er eitt felag í stórari menning, við liðum í øllum aldursbólkum...
27. Mar 2019
Limadagur fyri ungdómsliðini hjá 07Vestur
26. Mar 2019
Ársins fyrst dystur hjá kvinnum, verður á Dungasandi í annaðkvøld, týskvøldið, kl. 20. Dysturin er í steypakappingini móti KÍ, ið má sigast verða sterkasta mótstøðan, vit hava møtt nakrantíð.
22. Jan 2019
Í gjárkvøldið gjørdu 07 Vestur og Jóannis á Steig nýggjan sáttmála. 21-ára gamli sandavágsmaðurin heldur sostatt fram í felagnum, her hann eisini er uppvaksin.
21. Jan 2019
Drigið varð ímillum lutaseðlarnar hjá 07 Vestur í gjár. Vinnandi seðlarnir síggjast her. Vinnararnir skulu venda sær til samskiparan hjá 07 Vestur, Petru Olsen, á tel. 590707. ...


text:
Ikki so lítið í Føroyar og flogsøguni fer fram í Eysturoynni, serliga undir krígnum. Ein partur av bókini snýr seg um tað sambandið, sum føroyingar høvdu við flogfør undir seinna heimsbardaga.
Og tað er ikki at siga, at hetta merktu ikki minst eystringar nakað til. Flogførini vóru í heilum yvir serliga Skálafjørðinum, har bretar høvdu sína krígshavn.
Álopini skolaðu næstan inn yvir Skálafjørðin og bumbur vórðu í stórum tali tveittar eftir enskum tangaskipum og føroyskum fiskiskipum. Men verjan við Skálafjørðin var so mikið sterk, at Skálafjørðurin slapp undan stórum skaðum.
Men hann var væl vardur við fleiri sterkum kanónstøðum av Nesi um Tofytir, Søldarfjørð, Skála, Innan Glyvur út á Strendur.
Einasti flúgvarin, sum skotin varð niður yvir Føroyum, ein týskur Heinkel 111, neyðlendi á Gøtu´vík, har teir fýra týskararnir vórðu tiknir umborð á ein bát og førdir í land í Syðrugøtu, har bygdarfólkið og ein eingilsmaður tóku ímóti teimum.
Flogfarið sakk, men varð tikið uppaftur og sent til Onglands til kanningar. Týsku flogmenninir fóru sama veg at sita krígsfangar.
---


text:
Aftur í ár skipar Bragdið fyri marathon renning í Tórshavn. Nú eita vit Atlantic Airways Tórshavn marathon.
Í hesum sambandi hava vit brúk fyri nógvum hjálparfólkum og vit heita á øll sum hava hug at hjálpa til, um at tekna seg. Vit hava serliga brúk fyri hjálparfólki úti á rutuni, sum kann standa vakt og til at hjálpa og vegleiða rennarar. Eisini er neyðugt at ansa eftir, at koyrandi ferðsla ikki kemur inn á vegir har runnið verður. Øll fáa neyva kunning áðrenn.
Eitt stórt tiltak sum Tórshavn Marathon hevur tørv á nógvum, nógvum vaktum. Er hetta nakað fyri teg ber til at lesa meira og tekna teg til at standa vakt fyri okkum her: https://bragdid.atgongumerki.fo/webshop/event/836161/order/info
Atlantic Airways Tórshavn marathon verður sunnurdagin 2. juni og byrjar kl. 13. Vaktirnar byrja tó kl. 12:45, tá vegirnir stongja. Vegirnir eru stongdir til kl. 19. Tó er ein partur sum letur uppaftur kl. 14:30. Vit hugsa okkum at vaktirnar standa uml. 2-3 tímar.
Aftaná vaktina eru øll vælkomin í Reinsaríið/Perlutorgið, til hugnaløtu, har hjálparfólk og rennarar hittast.


text:
Mentan
Gøtan við Toftavatn fingið virðisløn
21. Jun 2012
Í sambandi við Umhvørvisátakið 2012, hevur bygdagøtan millum Svangaskarð og Løkin, sum Nes- og Runavíkar kommunur hava gjørt í felag, fingið fyrstu virðisløn. Virðislønin: Best...
les meir
Okkara Ó-dagur
21. Jun 2012
Seinastu árini hava føroysku bryggjaríini markerað serligar dagar, tá ið tey lata serligu høgtíðarbryggini út á marknaðin. J-dagar fyri jólaøl, p-dagar fyri páskaøl. Fríggjadagin 22....
les meir
Tilmælið frá Fiskidaganevndini komið
21. Jun 2012
Fiskidaganevndin hevur nú handað Jacob Vestergaard, landsstýrismanni, teirra tilmæli fyri fiskiárið 2012/2013. Tað var Dennis Holm, formaður í Fiskidaganevndini, sum handaði landsstýrismanninum í fiskivinnumálum tilmælið....
les meir
Fullir snúningar á oljuhavnini
21. Jun 2012
Portalurin www.oljan.fo skrivar soleiðis: "Dagurin 17. juni 2012 kann gerast søguligur. Henda dag varð borurin settur í føroysku undirgrundina fyri áttandu ferð – í royndini...
les meir
Okkara Fjepparakapping verður á Eysturvølli
21. Jun 2012
Meðan enska landskappingin er farin í summarferiu, so spenna føroysku fjepparafeløgini seg veruliga út í hesum døgum í fyrireikingunum til FM fyri ensku fjepparafeløgini. Okkara...
les meir
Er ætlanin at steingja politistøðina í Runavík?
21. Jun 2012
Sum flestum kunnugt, so eru stórar broytingar hendar í politinum seinastu 2 árini. Í desember í 2010 skrivaði eg grein, sum bar heiti : ...
les meir
Miðsummarbál við bryggjudansi í Funningsfirði
21. Jun 2012
Leygarkvøldið 23. juni verður stórt summartiltak við bryggjuna í Funningsfirði. Tiltakið byrjar kl. 21 tá klárt er at grilla. Stórar felags grillir verða settar upp...
les meir
Summarsólstøður í Sandágerði
21. Jun 2012
Summarsólstøðuhald við undirhaldi, bálbrenning, felagssangi og føroyskum dansi verður í Sandágerði í kvøld frá kl 19. Sum siður er, so skipar Tórshavnar kommuna aftur í...
les meir


text:
Tey ið sett vera, koma primært, at starvast á Miðstovu, sum er eldra- og demensheim við 20 búrúmum.
Á deildini er fokus á socialpædagogiska og minniskveikjandi røkt, sum er serliga góð til demensrakt saman við góðari sjúkrarøkt. Starvsfólkini eru sjúkrarøktarfrøðingar, heilsurøktarar og heilsuhjálparar.
Starvskarmar- og innihald
Aðalmálið hjá Heimatænastuni í Vágum er at skapa góð og virðilig kor fyri okkara eldru og at tryggja, at allir borgarar fáa heilsustimbran, fyribyrging, røkt, viðgerð og rehabilitering. Uppgávan er at gera eitt fakligt arbeiði við tí endamáli at skapa, endurskapa ella varðveita tað meiningsfulla gerandislívið hjá borgaranum á øllum lívsins stigum.
Tryggja at fakliga støðið er dygt og livir upp til ásetingarnar í lógini og normarnar á fakøkinum. Fyri at røkka hesum verður vænta av okkara starvsfólkum, at tey arbeiða heilsufremjandi og fyribyrgjandi, og at tey eru miðdepilin í teimum heilsutiltøkum, sum kunnu basa ella minka um váðafaktorar hjá borgaranum.
Eftir nýggja bygnaðinum krevst at starvsfólkið:
· Greinar og setur í verk viðkomandi faklig tiltøk í sambandi við demens, rehabiliteing, skerdan virkisførleika og palliatión
· Er við til at fáa greiðu á likamligum, sálarligum og sosialum váðafaktorum.
· Setur í gongd og er við í heilsutiltøkum, sum kunnu basa ella minka um ávirkan av váðanum.
· Arbeiðir, ráðgevir og vegleiðir heilsufremjandi og fyribyrgjandi í gerandisvirkinum
· Setur í verk sjúkrarøktarfaklig tiltøk, veitir sjúkrarøkt við atliti til tilfeingið, vitan, vilja og mentanarligum og/ella átrúnaðarligum tilknýti.
· Vegleiðir borgaran um nýtt arbeiðslag, sum kemur í staðin fyri mistan virkisførleika.
· Endurhugsar og eftirmetir,”við javnt og samt” at eygleiða og meta um borgarans støðu.
· Hevur sína fakligu vitan dagførda.
Førleikakrøv
· Hevur prógv og autorisatión sum sjúkrarøktarfrøðingur.
· Hevur prógv og autorisatión sum heilsurøktari.
Skal vera málrættað/ur og skipað/ur í síni tilgongd til arbeiðið
· Skal megna at geva sítt uppbyggjandi íkast til eina broytingartilgongd, sum Heimatænastan í løtuni er í
· Skal duga og tíma at arbeiða í tvørfakligum rehabiliterandi toymi, har starvið krevur samstarv og ábyrgd
· Hava vitan og áhuga í at mennast og megna at skapa eitt lærandi umhvørvi
· Skal hava evni at seta seg inn í skipanir, ið verða brúktar á økinum
· Verða empatiskur í sínum samstarvi við borgarar og avvarðandi.
· Eitt spennandi starv við stórum fakligum avbjóðingum í nýggjum umhvørvi.
· Undirvísing og menning í skipaðum felagsskapi og fastlagdir fundir
· Stóra ávirkan á menningina av rehabiliteringina í Heimatænastuni í Vágum
Setanarviðurskifti
Løn og setanartreytir eru sambært sáttmála millum KAF / Fíggjarmálaráðið og avvaðandi feløg.
Upplýsingar um størvini
Meira fæst at vita um størvini við at ringja til fyrisitingina 793200 millum 10.00 – 13.00.
Umsóknir
Umsóknir við prógvum, c.v. og øðrum viðkomandi skjølum skulu sendast til: Heimatænastuna í Vágum, Kálvalíðvegur 2, FO-370 Miðvágur ella til teldupostadressurnar: htv@htv.fo
Umsókninar skullu vera Heimatænastuni í hendi í seinasta lagi hin 5. juli 2019 kl. 12.00. Heimatænastan tilskilar sær rættin til ikki at seta nakran av umsøkjarunum og um neyðugt, at lýsa størvini leys av nýggjum


text:
45 mótmælisfólk í Hong Kong hava fingið løstir, eftir at hvítklæddir menn í maskum í gjár lupu á við stavum og øðrum vápnum á einari tokstøð í Yuen Long økinum í býnum.
Enn er ikki greitt, hvørjir menninir vóru ella hvønn teir umboðaðu, men hildið verður, at teir møguliga eru limir í triaduni, ið er kinesiska mafian.
Fleiri upptøkur eru frá tilburðinum, og á upptøkunum síggjast menninir leggja á tey mongu mótmælisfólkini.
Sambært BBC løgdu álopsmenninir serliga eftir teimum, sum vóru í svørtum klæðum. Svørt klæðir hava ímynda mótmælini, síðan tey byrjaðu í apríl mánaði.
Mótmælini snúðu seg upprunaliga um ítøkiligt lógaruppskot, ið andstøðingar mettu fór at gera seg inn á juridiska sjálvræði í Hong Kong. Sum fráliðið eru mótmælini farin at snúgva seg meira um demokrati og sjálvræði í Hong Kong yvirhøvur.


text:
Óli Mortensen, Alvi Hjelm og Magnus Jákupsson fara nú í vikuskiftinum at kappast á Swedish Swim Games 2016, sum limir í hópunum hjá Hovedstadens Svømmeklub og Farum Svømmeklub. Startlistarnir síggjast her, har Óli m.a. verður styrkismettur til eitt bronsuheiðursmerki í 1500 metra frísvimjing, Alvi til eitt fjórðapláss í 400 blandað, og Magnus til gull í 50 og 100 rygg, umframt bronsu í 100 blandað.
Óli er sum kunnugt úr Havnar Svimjifelag og Alvi úr Ægir, men fluttu teir nú miðnámsskúla til Keypmannahavnar at lesa, og at venja á besta liðnu hjá Hovedstadens Svømmeklub. Og tað gongur sum skilst væl, har Óli m.a. varð ‘klubbmeistari’ á innanhýsis stevnu herfyri.
Teirra felag kappaðist eisini á stevnu ímóti Kvik Kastrup og VAT herfyri, har Hovedstaden endaði sum nummar tvey. Tíðir haðani vóru t.d. Óli 3:54.55 í 400 frí og 2:05.10 í 200 firvald, og Alvi 2:21.39 í 200 bringu og 4:26.33 í 400 blandað, báðir í tungari venjing.
Magnus Jákupsson flutti sum kunnugt niður í 2011, og skifti so eisini svimjitjóðskap í 2013, frá at vera føroyingur til at vera dani. Hann venur í Farum Svømmeklub.
Sviar ætla sær at stroyma frá stevnuni nú í vikuskiftinum, á livetiming.se/superlive


text:
Úrslit 2012
Úrslit 2012
Eins og undanfarin ár gjørdi Búnaðarstovan royndir við ymiskum eplasløgum. Aftur hesaferð vóru tvær royndarveltur, ein moldvelta á Sandi og ein flagvelta á Miðgerði í Kollafirði. Talvur viðheftar niðast á síðuni, vísa úrtøkuna úr báðum veltunum fyri hvørt eplaslag í 2012.
Árið royndist ikki væl, tí veðrið var vánaligt til eplavøkstur. Tað var nógv kaldari enn vanligt, og tað mesta av mai og juni var nógv turrari enn vanligt. Í juli og august var veðrið sum eitt miðal ár, men nógvur vindur um mánaðarskifti august/september fór illa við nógvum veltum. Slokkarnir brotnaðu og følnaðu, og vøksturin steðgaði.
Hóast vánaliga vøksturin, kunnu vit tó fegnast um, at lítil svartaspilla var at síggja. Hon ger mest um seg, tá tað er stilli og lítt og slavið í veðrinum.
Royndirnar á Sandi blivu settar niður seinni enn vanligt, men har sirmaðu teir við vatni úr spreiðara, og tað bøtti um úrslitið hóast kalda veðrið.
Úrtøkan
Í flagveltuni á Miðgerði royndust tey nýggju sløgini, sum ikki hava fingið navn enn, best. Fýra tey bestu vóru nýggj sløg, meðan Mette var nr. 5. Oleva og Folva, sum hava verið millum tey bestu undanfarnu árini, royndust ikki so væl í ár. Á Sandi royndist eisini eitt av ónevndu sløgunum, AR-01-0410, best, men Oleva og Hanna royndust eisini væl. Somuleiðis royndist ónevndu GRS-2 og GKY-7 væl.
Nýggju sløgini
Moldvelta/sandvelta. Av nýggju sløgunum kunnu vit vænta, at AR-01-041 kemur í staðin fyri Raja, sum ikki er at fáa longur. Epli er reytt, og eitt sindur størri enn Raja, og smakkar eins og Raja. Vit kunnu eisini vænta okkum nógv av GRS-2, sum hevur rund, hvít eplir, men tó eru nógv smá ímillum. Hjá GKY eru eplini stór, kanska ov nógv stór eplir uttan so, at tey skulu brúkast sum bakieplir.
Flagvelta. GRL-1 hevur passaliga stór hvít eplir. Vónandi fáa vit skjótt set av hesum slagnum. Destiny, sum er nýtt slag í Føroyum, fruktar væl, og eplini eru passaliga stór og jøvn. GKY-7 fruktar væl, men eplini eru ov stór.
Tilmæli
Til flagveltu mæla vit til at brúka hvítu eplini Folva, Mette, Destiny ella Hanna og av reyðum eplum mæla vit til at brúka Oleva og Raja og GRL-1, tá tey vera at fáa. Folva, Oleva og Raja hava fruktað rættiliga javnt øll árini, sama hvussu veðrið er.
Til moldveltu mæla vit til at brúka hvítu eplini Folva, Hanna og kanska GKY-7. Av reyðum eplum mæla vit til Oleva, AR-01-0410 og Rosagold (smá eplir). Raja trívist ikki í mold við nógvum kálki (høgum pH) sum t.d. í Hvalba.
Aftur í ár vóru fleiri veltur fongdar við rótsopp, sum ger, at vit fáa óvanliga nógv heilt smá eplir undir hvørjari bløðku og grøn vanskeplaði eplir upp eftir slokkinum. Fyri at fyribyrgja hesum mæla vit til at viðgera setina við soppadrepandi evni.
Í moldveltu er best at seta niður fyrst í mai, men tað ber til at seta niður allan mai mánaða. Í flagveltu er rættast at seta niður millum flaggdagin og fyrst í mai. Í 2012 vóru fleiri flagveltur, sum ikku komu nóg væl fyri seg orsaka av turki. Um tað ikki regnar fyrstu 14 dagarnar aftaná, at vit hava sett niður í flagveltu, eiga vit at bloyta fløgini við at stoyta vatn á.
Eplir skulu taðast við NPK tøðum við ongum ella lítið av klori og nógvum kalium, t.d. 14-3-16. Hetta er tað, sum vit vanliga kalla eplatøð. Vit kunnu eisin taða við Nitrophoska. Hóskandi nøgd av tøðum er 40-50 gram til hvørt epli. Hetta gevur góða vælsmakkandi frukt. Taða vit ov nógv, kunnu eplini gerast bleyt.
Talvur, ið vísa úrslit av ymsu eplasløgunum, sum vóru brúkt í royndini í 2012


text:
Umrųšan av lųgmansrųšuni 2002
Harri formašur!
Taš var įhugavert at lżša į lųgmansins rųšu į ólavsųku, og taš er ikki minni įhugavert at lesa rųšuna ķ teirri longru śtgįvuni.
Fęr samgongan taš av skafti, sum er fest į blaš ķ lųgmansrųšuni og samgonguskjalinum, so ivist eg ikki ķ, at eitt dygdararbeiši kemur burtur śr į fleiri ųkjum.
Endamįliš er, at Fųroyar verša sjįlvbjargnar, so Fųroya fólk uttan fķggjarligar og umsitingarligar bindingar kann gera framtķšarstųšu sķna av.
Ķ eini tryggari sjįlvstżristilgongd vil samgongan ķ hesum valskeišnum virka fyri, at lųgtingiš ger av, at ųll mįlsųki kunnu yvitakast sum sermįl, soleišis at har vit valda, skula vit eisini gjalda.
Undantikin eru kortini tey mįlsųki, sum eru knżtt beinleišis at suverenitetinum. Tjóšveldisflokkurin hevši fegin viljaš, at feršin var meir į sjįlvstżrisleiš, men hetta var taš, sum var politiskt mųguligt.
Sett er śt ķ kortiš, at yvirtųkurnar verša neyvt fyrireikašar ķ samskifti viš allar partar, sum varša av.
Sera įhugavert er brotiš ķ lųgmansrųšuni um lųgmįlini. Samgongan hevur gjųrt av at stovna fųroyskt lųgmįlarįš at standa fyri at skipa Fųroyar sum eitt sjįlvstųšugt, nśtķšar ręttarsamfelag.
Taki undir viš metingini ķ rųšuni, at tann tįtturin, sum mest hevur ligiš į lįni ķ fųroyska fólkaręšinum undir heimastżriskipanini, er at byggja landiš viš fųroyskari lóg.
Ongin ivi er um, at fyri framman liggur eitt stórarbeiši ķ at menna fųroyska lųgfrųši, fųroyska ręttarskipan og fųroyskar dómstólar. Hetta er taš, sum vit vanliga rópa trišja statsvaldiš.
Taš er umrįšandi, at vit menna okkara lųgfrųšiliga kunnleika, okkara kunnleika til at višgera lógir og skipanir og soleišis gera okkum śt til at sita fyri lųgmįlunum.
Vit eiga eisini at gera nógv burtur śr at undirvķsa ķ lųgfrųši, og ikki minni eiga vit at gera burtur śr gransking į ųkinum. Grannarnir fyri vestan hava oršafelliš, at lųgfrųši er sjįlvręši, og taš eiga vit at taka til okkum.
Kommunur og įbyrgdarbżti
Sķggi, at lųgmįlarįšiš ķ neyvum samstarvi viš kommunurnar ętlar sęr at leggja stóra orku ķ at fįa eitt greitt uppgįvu- og įbyrgdarbżti millum land og kommunur.
Kommunurnar skula hava įbyrgdina av fleiri mįlsųkjum, og ętlanin er longu ķ heyst at gera eina tķšarętlan fyri hesar umskipanir.
Ķ lųgmansrųšuni veršur bošaš frį, at skjótast gjųrligt veršur fariš undir at leggja eldraųkiš śt til kommunurnar, og at hetta veršur eitt royndartiltak, sum skal brśkast sum grundarlag fyri at lata kommununum onnur mįlsųki.
Leisturin veršur ein rammulóg viš minstukrųvum, og samstundis skal skattalykilin millum landiš og kommunurnar broytast, so taš fķggjarliga bżtiš samsvarar viš įbyrgdina.
Gerast skal eisini ein śtjavningarskipan, soleišis at kommunurnar verša javnt fųrar fyri ar įtaka sęr nżggjar įbyrgdir.
Taš er at fegnast um, at landsstżriš sum skjótast ger nakaš viš hesar ętlanirnar.
Eg fari at nżta hųviš til at spyrja teir landsstżrismenninar, sum varša av, hvussu hugsanin er at broyta skattalykilin millum land og kommunur, og hvussu tann śtjavningarskipanin er hugsaš, sum skal gera kommunurnar javnt fųrar fyri at įtaka sęr nżggjar įbyrgdir?
Taš er skilagott, sum nevnt veršur ķ lųgmansrųšuni, at samstarva viš kommunurnar um at menna tey fyrisitingarligu ambošini, eitt nś roknskapar- og umsitingarreglur, fólkayvirlit og ikki minst fųrleikan ķ teimum kommunalu umsitingunum.
Bśstašir og bśskapur
Nś ein dagin kom bśskaparrįšiš viš eini frįgreišing, har sagt varš, at avgerandi fyri framhaldandi vųkstri ķ okkara bśskapi er, at rśm er fyri fleiri fólkum ķ landinum til tess at nųkta tųrvin hjį arbeišsmarknašinum.
Fyri at fįa fatur į hesum vųkstrinum heldur rįšiš, at taš almenna eigur at fįa loyst trupulleikarnar viš bśstašarmįlum, ansingarmįlum og ųšrum sosialum nišursetumįlum, so at fólk kann stųšast ella hętta sęr til Fųroya at liva og virka.
Rįšiš sigur, at sethśsabyggingin er ikki komin upp į taš stųši, sum eftir ųllum at dųma er neyšugt, og at taš serliga er trotiš į barnaansing og bżlis- ella ansingarmųguleikum fyri eldri fólk, sum bęši leggur órķmiligt trżst į familjurnar og er ein sannur arbeišsmarknašartrupulleiki.
Havi hug at spyrja teir, sum varša av, hvųnn dent landsstżriš leggur į hendan partin av tilmęlinum frį bśskaparrįšnum?
Taš er so satt, sum taš er sagt, at vit hava trupulleikar į hesum ųkjum. Og eg hugsi ikki, at nakar ivast ķ, at vit eru ķ afturhond, so taš munar.
Barnaansingarmįlini eru lųgd śt til kommunurnar. Har kann sigast, at ein įvķs gongd er komin į at fįa til vega ansingarplįss, men tann gongdin er ikki nóg skjót, meta vit saman viš ta trżst, sum er at sleppa inn į stovnarnar.
Bżlis- og ansingarmųguleikarnir hjį teimum eldru eru į dagsskrįnni, og landsstżriš hevur sett sęr fyri saman viš kommununum at fįa gongd į at loysa tann brįšneyšuga tųrvin viš eini ķlųgupulju į fķggjarlógini upp į 20 mió kr. nęsta įr, sum kommunurnar kunna sųkja śr. Landiš ętlar sęr at gjalda 50 prosent. Men er taš nóg mikiš?
Alternativ bygging hevur veriš nógv frammi. Eitt av hesum alternativum er at skapa mųguleikar fyri at byggja leiguķbušir, so fólk ikki ķ hvųrjum einstųkum fųri nżtist at keypa sęr bśstaš.
Hugaligt er at lesa ķ lųgmansrųšuni, at arbeitt veršur viš at gera mųguleikarnar fyri ųšrvķsi bśstųšuim betri, so at śtbošiš svarar betri til eftirspurningin.
Skilji į lagnum, at her veršur boriš skjótt at, og at arbeišiš at laga lóggįvuna til longu er fariš ķ gongd.
Kundi hugsaš męr at fingiš at vita, hvat landsstżriš ķtųkiliga hevur ķ kvittanum višvķkjandi lóggįvuni um bśstašabygging og hvat tķšarętlanin er?
Mentamįlini
Nógv gott veršur sagt um mentamįlini ķ lųgmansrųšuni, og eg havi hug at trķva ķ okkurt av tķ.
Stašfest veršur, at ein mišvķsur mentanar- og undirvķsingarpolitikkur er alneyšugur fyri einar sjįlvstųšugar Fųroyar.
Skślin er komin į fųroyskar hendur, og nś er uppgįvan at gera ein veruligan fųroyskan fólkaskśla.
Mišnįmsskślarnir og Fróšskaparsetriš eiga at fįa betri virkismųguleikar, og taš hevur samgongan sett sęr fyri.
Mišaš veršur eisini eftir, at tęr śtbśgvingar, sum nś liggja ķmillum mišnįmsskślar og hęgri skślar, koma undir hęgri skślar og verša samskipašar viš granskingarmųguleikar.
Tann skapandi og śtinnandi listin er meira aktuell enn nakrantķš. Taš vķsir seg, at fųroysk listafólk standa seg vęl, hava tey umstųšur, og hetta hevur stóran tżdning fyri okkum og okkara trivnaš.
Taš var ķ tųkum tķma, at mentamįlarįšiš kom viš įlitinum Mentan og Menning, sum er ein menningarętlan fyri listaųkiš fram til 2006. Og taš er at frųšast um, at mentamįlarįšiš ķ nęstum fer at taka stig til at orša ein meiri samanhangandi politikk fyri ķtróttar- og frķtķšartilboš
Mentamįlarįšiš bošar ķ lųgmansrųšuni frį, at ķ heyst er ętlanin at leggja lógaruppskot um stušul til list og listarligt virksemi fram į ting, soleišis at lógin kann koma ķ gildi 1. januar nęsta įr.
Mentamįlarįšiš bošar somuleišis frį uppskoti til broyting ķ lógini um Mentanargrunn landsins. Ętlanin er eisini at leggja taš fram ķ heyst, so lógin kann koma ķ gildi 1. januar.
Endamįliš viš hesum uppskotinum er at umskipa Mentanargrunnin til ein mentanar-, listar- og filmsgrunn.
Lųgmašur stašfesti ķ rųšu sķni, at taš er ikki einans vinnan, iš ber framburš ķ sęr. Flestu tjóšur įsanna, at mentanarbeiši, śtbśgving og gransking eru grundarlag undir samferlagsmenningini.
Stųddin į londum, nųgdin av nįttśrutilfeingi og fólkatal eru ikki einastu treytir fyri at standa seg ķ heimssamfelagnum.
Śtbśgving og skapandi evni hjį fólkinum hava tżšandi leiklut ķ hesum samanhangi, segši lųgmašur.
Śt frį hesi somu įsannan ętla vit at geva mentamįlunum góša višgerš, tį tey koma fyri lųgtingiš.
Takk fyri.


text:
Yvirlit yvir útbúgving
Klædnaatstøði er ein 2 ára grund útbúgving, har tú av sonnum fært høvi at royna tíni skapandi evnir innan mótaverðina. Útbúgvingin er spennandi og kreativ, og tú fært hollan kunnleika innan klædnaframleiðslu. Arbeitt verður við sniðgeving, seyming, konstruktión og mótasøgu. Útbúgvingin verður boðin fram í Glasi í Smiðjugerði í Havn. Sum útbúgvin klædnaatstøðingur hevur tú møguleika at lesa víðari til sniðgeva, klædnahandverkara, ella tú kanst velja at arbeiða á seymistovu ella gerast sjálvstøðugur vinnurekandi.


text:
Skála missir útlenskan leikara eftir summarsteðgin.
28 ára gamli danski álopsleikarin, Søren Nielsen, kom tl Skála í summarsteðginum í fjør. Har gekk væl og hann skoraði seks mál í 11 dystum. Hann gjørdi sáttmála fyri 2019, men hann spældi bara tvey tey fyrstu umførini í ár, tí hann fekk ein skaða, sum hevur víst seg at verið álvarsamur.
– Søren hevur verið á Skála síðan í fjørsummar, og vit hava verið sera fegin um at havt hann í felagnum – bæði sum spælari og sum persónur. Tíverri fekk Søren ein keðiligan skaða tíðliga í ár, og hann hevur tí ikki fingið spælt síðani annað umfar av kappingini. Óvist er, nær Søren verður frískur aftur, og tí hava felagið og Søren tosað saman og í sátt og semju avgjørt at uppsiga sáttmálan, sigur Eyðun Klakstein, ið er høvuðsvenjari hjá Skála.
– Vit harmast, at tað skuldi ganga soleiðis. Søren spældi sera væl í seinnu hálvu av kappingin í fjør, og hann var ætlaður ein týðandi leiklut í okkara álopsspæli í ár. Tað hevur sjálvsagt verið frustererandi fyri bæði okkum og Søren, at hann ikki hevur fingið spælt. Nú snýr tað seg um hjá Søren at verða frískur aftur, og vónandi verður hann førur fyri at spæla fótbólt aftur innan ov langa tíð. Vit vilja takka Søren fyri tíðina á Skála og ynskja honum alt tað besta við at koma fyri seg aftur, sigur Eyðun at enda.


text:
- Tíðindi, mentan og ítróttur
Fimm Sea Shepherd-fólk fingið dóm
Ein Sea Shepherd-limur skal rinda 31.000 krónur í bót, ein 30.000 krónur og trý av teimum skuldsettu skulu rinda 25.000 krónur í bót hvør. Tey eru úr Bretlandi, Týsklandi, Hollandi, Italia og USA.
Nú verður dómurin og málið lagt fyri donsku útlendingatænastuna við kravi um, at øll fólkini verða víst av landinum, sigur Hildur Hentze, dagligur leiðari á Kriminaldeildini. við Kringvarpið.
Tey fimm dømdu fólkini hjá Sea Shepherd tóku ikki støðu til dómin í dag, men bóðu um umhugsunartíð.


text:
- Tíðindi, mentan og ítróttur
Kommunan vil framvegis ikki gjalda
Hóast kommunan bað hann koma, vil kommunan ikki gjalda fyri hann. Talan er um Samson hjá skipasmiðjuni Mest. Hann var á Tvøroyri, tá eldur var í virkinum hjá Varðanum Pelagic.
Samson var á Tvøroyri 9. og 10.juni. Hann brúkti 35 tímar til arbeiðið, og Mest sendi býráðnum eina rokning, sum er 205.000 krónur.
Men býráðið vil ikki gjalda, hóast býráðið bað um at fáa Samson til Tvøroyrar.
Sambært brævi frá advokatinum hjá Mest, sendi Mest Samson eftir umbøn frá Tvøroyrar kommunu, sum boðaði frá, at hon vildi hava so nógva sløkkihjálp sum til bar at basa eldsbrunanum.
Samson, sum hevur vatnkanón, var við í sløkkingini undir leiðslu av tilbúgvingini á Tvøroyri.
Tvøroyrar kommuna heldur uppá, at eldurin í Varðanum Pelagic var so stórur, at talan var um landstilbúgving. Tí eigur landið at gjalda tær 205.000 krónurnar.
Men landið sigur seg ikki hava heimild at gjalda. Fiskimálaráðið, sum umsitur landstilbúgvingina, bað ikki Samson fara suður, tá eldur var í Varðanum Pelagic.
Mest hevur ikki fingið pengarnar enn.
Tvøroyrar kommuna heldur, at landið eigur at gjalda rokningina - møguliga saman við Mest og tryggingini hjá Varðanum Pelagic.
Mest eigur sum stór privat fyritøka at sýna samfelagsábyrgd við at hjálpa kommunum og landi í slíkum støðum, sum eldurin í Varðanum Pelagic var, og bera kostnaðin, sum hjálpin hevur við sær, heldur Tvøroyrar kommuna.
Sí eisini


text:
Nevndin
Nevndin í SEV hevur yvirstjórnina í felagnum. Nevndin verður vald á aðalfund í seinasta lagi tveir mánaðar aftaná, at nýggj kommunustýri hava tikið við.
Sjey limir eru í nevndini. Vága, Streymoyar, Eysturoyar, Norðoya og Sandoyar sýslur eiga ein lim í part, og Suðuroyggin og Tórshavnar Kommuna hava hvør sín nevndarlim.
Valið av nevndarlimum fer fram á tann hátt, at limakommunurnar í hvørjum øki sær seta upp valevnir og atkvøða um hesi.
Tá nevndarlimur verður valdur, skal eisini veljast varalimur, ið tekur við, tá nevndarliminum berst frá. Nevndarlimurin boðar varaliminum og SEV frá, tá hesum berst frá. Flytur nevndarlimur úr økinum, har hann er valdur, tekur varalimurin við, og nýggjur varalimur verður valdur.
Nevndin skipar seg skjótast gjørligt eftir hvørt val og velur ímillum nevndarlimirnar formann og næstformann. Næstformaðurin tekur við starvi formansins, tá hesum berst frá.
Starvstíðin hjá nevndini er hin sama sum hjá kommunustýrum. Fráfarandi nevndin verður tó sitandi til nýggj er vald.
Nevndarformaðurin kallar nevndina saman til fundar so ofta, hann heldur tað vera neyðugt, og tá stjóri ella nevndarlimur krevur tað og samstundis skilar til, hvørji mál teir vilja hava til viðgerðar. Nevndarfundur skal vera í minsta lagi eina ferð í hvørjum ársfjórðingi. Nevndarfundurin verður, um gjørligt, boðaður við 4 daga frest. Í brævinum skulu vera nevnd tey mál, sum koma til viðgerðar á fundinum.
Nevndin er viðtøkufør, tá í minsta lagi fýra av nevndarlimunum eru á fundi, teirra millum formaður ella næstformaður. Til samtyktar krevst vanligur meiriluti. Standa atkvøðurnar á jøvnum, fellur uppskotið burtur.
Krevja minst tríggir nevndarlimir, at mál skal verða lagt fyri aðalfund, má málið, sjálvt um nevndin hevur tikið sína avgerð, ikki verða framt, fyrrenn aðalfundurin hevur gjørt málið av.
Undir ábyrgd fyri aðalfundinum skipar nevndin fyri felagnum og valdar ognum tess, herundir at keypa, selja og veðseta føstu ognir felagsins.
Felagið verður bundið við undirskrift nevndarformansins og stjórans annaðhvørt í felagi ella hvør sær saman við 2 nevndarlimum. Nevndin kann veita fulltrú (prokura) eftir tilmæli frá stjóranum.
Á ársaðalfundi skal nevndin leggja fram: Frágreiðing um virksemi felagsins í undanfarna roknskaparári, grannskoðaðan rakstrarroknskap og fíggjarjavna til góðkenningar umframt onnur møgulig mál (sí viðtøkurnar, grein 3, stk 14 og 15). Grannskoðaði roknskapurin skal sendast limakommununum saman við fundarboðunum.
Á eykaaðalfundi um heystið skal nevndin leggja fram: Frágreiðing um virksemi felagsins síðani ársaðalfundin, kunning um fíggjargongdina síðani ársaðalfundin og uppskot til fíggjarætlan fyri komandi rakstrarár til góðkenningar.
Nevndin skal eisini: seta stjóra og, eftir tilmæli frá stjóranum, deildarstjórar, og áseta setanartreytir og reglugerðir fyri stjóra og deildarstjórar. Eftir tilmæli frá stjóranum seta rakstrarleiðara. Áseta samsýning fyri ferðakostnað eins og dagpening o.a.m. Eftir tilmæli frá stjóranum taka avgerðir um bygnað felagsins, herundir býtið av virkseminum millum deildirnar. Eftir tilmæli frá stjóranum góðkenna lønarsáttmálar við yrkisfeløg eins og setanartreytirnar hjá teimum, sum sambært løgtingslóg um starvsmenn eru at rokna sum starvsfólk. Samtykkja felagsins starvsfólkapolitikk. Taka avgerðir í øllum øðrum málum, ið stjórin leggur fyri nevndina.
Nevndin skal føra gerðabók, sum vísir tíð og stað fyri fundin, hvør ið er á fundi, og tey mál, sum verða viðgjørd og samtyktir í málunum. Gerðabókin skal, tá fundurin er lokin, verða upplisin, samtykt og undirskrivað av øllum nevndarlimum, sum eru á fundi. Nevndarlimur kann krevja, at frávíkjandi hugsanir hansara verða skrivaðar í gerðabókina. Aftaná hvønn fund verður úrskrift úr gerðabókini send øllum nevndarlimum.
Nevndin ger annars sjálv starvsskipan sína. Í núverandi nevnd sita fyri Suðuroynna Jónvein Hovgaard, Hovi, fyri Sandoynna Vinjard Tungá, Húsavík, fyri Tórshavnar kommunu Marin Katrina Frýdal, Hoyvík, fyri Norðurstreymoy John Zachariassen, Vestmanna, fyri Vágoynna Sune Jacobsen, Sørvágur, fyri Eysturoynna Hans Jákup Johanesen, Skála og fyri Norðoyggjar varð valdur Kristian Eli Zachariasen, Klaksvík.


text:
Aqua Hotel Montagut & Suites ****
SÓLFERÐ: 8 dagar / 7 nætur, úr 4.995,-
* fyri hvønn íroknað flogferð og gisting í dupultkamari við morgunmati útvald dato.
>> Úr einans 600 kr um mðr. fyri hvønn við 62°N Snarlán <<
Hotellið er í býnum Santa Susanna, bert 150 m frá strondini og 200 m frá handilsmiðstøðini. Øll 186 kømur á hotellinum eru nýumvaldar suites, sum allar eru útgjørdar við aircondition. Stórt hava-økið uttanfyri á uml. 1200 m2 við tveimum svimjuhylum, har tann eini er til børn. Ókeypis sólstólar og sólverju (paraply). Máttur til sólstólar mótvegis gjald. Ókeypis WI-FI í premium og superior kamar.
Sum nakað nýtt, bjóðar Hotel Montagut 'All Inclusive' til allar sínar kundar.
| Sí meira um hotellið her
| Sí meira um Santa Susanna her
Filmsbrot
Flogferð
Vágar - Barcelona: Fráferð týsdagar kl. 08.00 - lenda kl. 12.40 (lokalar tíðir)
Barcelona - Vágar: Fráferð týsdagar kl. 13.30 - lenda kl. 16.20 (lokalar tíðir)
Flogtíðin er mett til 3 tímar og 30 minuttir
Prísdømi:
Legg til merkis
- Tilboðið er útroknað eftir bíligastu ferðaseðlunum við Atlantic Airways.
- Prísurin kann broytast alt eftir tíðarskeiði og hvat er tøkt.
- Avmarkað nøgd.
Bílegging
- Send fyrispurning umvegis heimasíðuna á teiginum til høgru
- Skriva til booking@62n.fo ella ring á telefon 34 00 00
- Støkk inn á gólvið hjá 62°N, vit hjálpa fegin


text:
-
8
okt
Trygd og Landsverk samstarva um fyribyrging av ferðsluóhappum
Á hvørjum ári verða fleiri fólk álvarsliga skadd ella doyggja í ferðsluni í Føroyum. Skal fyribyrgingararbeiðið á økinum gerast betri, er neyðugt við tøttum samstarvi millum fleiri partar um skráseting og gransking av ferðsluóhappum. Tað er tí gleðiligt, at Trygd nú við GPS-tøkni kann hjálpa Landsverki at bøta um trygdina hjá ferðandi á landsvegunum. Felags endamálið er at fyribyrgja álvarsligum ferðsluóhappum.
Tá ið bilførarar seta seg í samband við Trygd fyri at boða frá bilskaða, er tað ikki bert peningaliga endurgjaldið, ið verður viðgjørt. Síðani ársskiftið hevur Trygd eisini brúkt GPS-støðuna hjá bilum, sum hava verið í ferðsluóhappum, til at skráeta tey vegastrekki, har ferðsluóhappini henda. GPS-dáturnar verða síðani latnar Landsverki, ið á tann hátt fær virðismikla vitan um, hvørjir vegateinar eru serliga vandamiklir.
”Við at skráseta vegastrekki, har ferðsluvanlukkur henda, eru vit við til at fyribyrgja, at líknandi vanlukkur aftur henda í ferðsluni. Hetta er eitt sera týðandi arbeiði, og tí geva vit fegin okkara íkast,” sigur Brian Smedemark, stjóri í Trygd.
Tað er Landsverk, ið varðar av landsvegakervinum, og sum arbeiðir miðvíst við at røkka nullvisjónini – at eingin skal fáa álvarsligan skaða ella doyggja í ferðsluni í Føroyum.
“Í arbeiðinum at fyribyrgja ferðsluóhappum eru slíkar skrásetingar av alstórum týdningi. Afturat ferðsluteljingum, ferðmátingum og skráseting av ferðsluóhappum frá løgregluni, fáa vit nú eisini sera viðkomandi upplýsingar frá Trygd um, hvar óhappini henda. Hetta er eitt stórt framstig,” sigur Armgarð Steinhólm, deildarleiðari fyri Infrakervi á Landsverki.
Nærri upplýsingar
Brian Smedemark, Trygd, telefon: 55 81 01, teldupostur: brs@trygd.fo.
Armgarð Steinhólm, Landsverk, telefon: 290 891, teldupostur: arst@lv.fo


text:
Orðfeingi og lesifatan - les saman, 10 ár og eldri
Kanska hugsar tú, at nú barn títt dugir at lesa, so er leyst og liðugt. Men lesing er ikki bara ein spurningur um at seta bókstavir saman til orð. Um barnið lesur hóskandi skjótt og væl og skilir tað, tað lesur, smittar tað yvir á læringina í øllum lærugreinum. Eins og tú bara lærir væl at svimja við at svimja nógv, lærir tú bara at lesa væl við at lesa nógv. Lesifatan er at samantvinna tað, tú veitst og skilir frammanundan við tað nýggja, tú lesur um í tekstinum.
Tí hevur tað týdning, at barnið hevur stóra vitan um verðina, og her kanst tú sum foreldur hjálpa:
- Lat barnið lesa nógv
- Tosa nógv við barnið
- Halt fram at lesa fyri barninum, hóast tað dugir at les! At lesa fyri barninum er avgjørt tað besta, tú kanst gera fyri at økja tilvitið um mál
- Upplestur gevur hugna og góðar felags upplivingar
Vanliga megnar barnið um 10 ára aldur at lesa einfaldar tekstir. Tað hevur tó týdning, at tú framvegis lesur fyri barninum, soleiðis at tað hoyrir torskildari tekstir og um torskilt evni og á henda hátt mennir orðfeingið og fær góðar lesiupplivingar.
Lesigleði
Lesing er ein ótømandi kelda til gleði, spenning, vitan og undirhald. Tað er ikki altíð so lætt at vekja lesigleði og leisáhuga, men sum foreldur kanst tú hjálpa barni tínum út frá tí, tú veitst um áhugamál, førleika og royndir hjá barninum. Við at lesa sjálv/ur ert tú eisini ein fyrimynd fyri barnið.
Í bókum kann barnið lesa um ymiskar kenslur og tankar, fólk hava, og um støður ymisk fólk koma í. Hetta er ógvuliga mennandi og læruríkt, og barnið kann kenna seg sjálvt aftur og læra onnur at kenna. Barnið kann lesa um eym evni og tað, ið tað kanska ikki torir at spyrja ein vaksnan um. Barnið, sum lesur, fær ein ágóða, sum varir alt lívið.
Hvar finni eg bøkur og tilfar?
- Lat barnið hava lætta atgongd til bøkur, og lat bøkur liggja frammi, har barnið er.
- Á bókasøvnum finnur tú nýggjar og góðar, gamlar bøkur umframt ljóðbøkur; ljóðbøkur eru góðar, tí tær byggja á skrivað mál, sum er ríkari enn talað mál.
- Ert tú limur í barnabókaklubbanum hjá BFL, fært tú 8 bøkur sendandi um árið. Sí bokaklubbin.fo
- Les Strok, sum er blað til børn í aldrinum 9-16 ár. Sí strok.fo
- Kabbabøkur eru lættlesibøkur, ið eru góðar at venja lesiførleikan. Sí bfl.fo


text:
Hjálp?
Hvussu selji eg?
Fyri at leggja vørur inn, skalt tú fara inn á bólkin har vøran skal vera, og síðan trýsta á stóra grøna knappin ovast. Minst til at fara for inn í bólkin har vøran skal vera. T.d. inná støddina um tað eru klæðir.
Hvar síggi eg fráboðanir?
Fraboðanarfunkan er ikki heilt liðug enn, men nú ber til at síggja fráboðanir við at trýsta á títt navn ovast til høgru á síðuni :)
(um ein ikki er ritaður inn, er ein bláur "Rita inn við Facebook" knappur har)
Fleiri vørur á einari mynd
Hevur tú fleiri vørur á somu mynd, ið skulu seljast hvør sær, kanst tú velja at leggja myndina út fleiri ferðir, og so skriva undir hvat á myndini bjóða verður uppá.
Hevur tú trupuleikar við at seta okkurt til sølu, at finna runt á síðu ella okkurt heilt annað? Set okkum ein spurning her: Til ber eisini at senda okkum eini privat boð umvegis facebook her.


text:
Frægd er at geva fuglunum tá kavi er, men onkursvegna verður bara hugsað um at geva fuglum so sum starum, kvørkveggjum, gráspurvum og óðinshanum breyð og havragrýn. Hesir fuglar eru fastir gestir, og tykjast onkuntíð eitt sindur bilsnir, um onki er at fáa.
Í dag kom tó ein nýggjur gestur, og hann hevði ikki áhuga í hvørki breyði ella havragrýnum, men tók ein stara. Tað var eitt øgiligt hvin og eymkan, og har sat ein smyril oman á einum stara, sum royndi at sprella nakað. So skjótt sum starin lá stillur fór smyrilin avstað, við staranum.
Og eg? Eg fór eftir fototólinum. Var ov seint at fáa stillað fototólið inn áðrenn smyrilin og deyði starin fóru, so prógvið fyri hendingini er heldur veikt: fjaðrar og blóðblettir í kavanum.
Spurningurin er so, hvørt eg haldi lív í fleiri starum við at geva teimum í kuldaveðri, ella um tað er smyrlastovninum eg haldi lív í. Uttan mun til, øll ynskja vit eina fjølbroytta náttúru, og pláss skal vera fyri øllum, eisini ránsfuglum.


text:
30 kantinur royndu seg við rótfruktum og fiski
Tann 24. september bjóðaði Fólkaheilsuráðið øllum kantinustarvsfólkum í Føroyum til ein dag fullan av íblástri um heilsugóðan, leskiligan og ódýran mat. 52 kantinustarvsfólk frá umleið 30 ymiskum kantinum vóru við til dagin. Síðani hava nakrar kantinur roynt seg við nýggju rættunum, og aðrar hava ætlanir um at royna teir framyvir.
Her í Fólkaheilsuráðnum vilja vit gjarna hoyra frá kantinum, ið hava brúkt royndirnar frá degnum í teirra kantinu. Og vit hoyra eisini gjarna frá fólki, ið hava etið á eini kantinu, sum hevur bjóðað nýggju rættirnar. Skriva til Poulu Patursson poulap@folkaheilsa.fo ella ring á tlf 515156.
Heilsugóður, leskiligur og ódýrur kantinumatur
Endamálið við kantinudegnum var, at maturin á kantinum í Føroyum skal vera heilsugóður og leskiligur, uttan tó at vera dýrari. Heimsins besti fiskur, nýflett lambshjørtu, livrar og árstíðarinnar grønmeti - hetta var nakað av tí, kokkurin Mikkel Karstad brúkti til at vísa, hvussu lætt tað er at gera leskiligan kantinumat!
Sambært nýggju 10 kostráðunum skulu vit eta meira av fiski og grønmeti og minni av mettaðum feitti, og henda dagin fingu kantinustarvsfólk íblástur til, hvussu hesi ráð kunnu brúkast í kantinuni. Fólkaheilsuráðið nýtti so eisini høvið at vísa nýggju plakatirnar við 10 kostráðunum fram.
Eitt sindur av hvørjum
Dagurin hevði ymiskt á skránni. Vickie Kristensen frá Landbrug og Fødevarer hevði eina framløgu um rák í kantinum, um nudging, og síðani kannaðu øll, hvør “kantinutypa” tey vóru. Hon greiddi frá, at tað er munur á teimum kantinustarvsfólkum, ið bert gera mat eftir prísi, og teimum, sum helst vilja geva kundunum avbjóðingar og nýggjar matupplivingar. Hon vísti á, at kokkurin Mikkel Karstad er ein, ið bjóðar av.
Harumframt var ein framløga við føðslufrøðinginum á Landbrug og Fødevarer, Hanne Castenschiold, um kostráðini og um proteintørv. Hon kom eitt nú inn á teir góðu eginleikarnar við kjøti; at tað er ein góð proteinkelda og vísti á - við myndum - hvussu nógv av ymiskum mati skal til fyri at fáa 28 g av protein, sum er vanligt í einum kjøtdøgurða.
Jóhanna á Tjaldrafløtti, skúlastjóri á Húsarhaldsskúlanum og ein av rithøvundunum handan vælumtóktu Lætt og Leskiligt bókunum, hevði eina framløgu um, hvussu tú við smáum broytingum av matinum kanst gera sjálvt føroyskar rættir heilsubetri.
Kokkurin Mikkel Karstad greiddi síðani frá kantinuni á Horten Advokatpartnerselskab, har hann er leiðari. Hann gongur høgt uppí, at maturin skal verða gjørdur frá botninum, alt skal vera danskt, og maturin skal vera litríkur og innbjóðandi og samstundis heilsugóður. Hann vísti á, at við at borðreiða matin í portiónum, verður nógv minni matspill, og maturin røkkur nógv longri. Maturin verður ikki dýrari av at framleiða matin á henda hátt. Nakað av tí, hann legði dent á, var at hurðarnar altíð skulu verða opnar - opnar fyri kritikki og hugskotum frá starvsfólkunum.
Verðins besti fiskur og litríkar rávørur
Aftaná ein steðg varð farið út í køkin, sum vit vóru so heppin at sleppa at læna frá Landssjúkrahúsinum. Har stóð Mikkel klárur at vísa okkum nakrar leskiligar rættir, sum hann hevði sett saman við føroyskum rávørum. Vit fingu lambslivrar og -hjørtu sendandi við tyrlu úr Stóru Dímun, vit fingu feskan nýfangaðan laks og leskiliga føroyska hýsu og tosk. Mikkel hevði ongantíð sæð so frískar rávørur sum hesar - vit eiga at vera errin av tí herheima! Nakað av tí, vit fingu lov at borðreiða og royna var grovt morl av eplum og persillurót við súltaðum persillurótum, ribsi og grillaðum lambshjørtum. Smakkaði einastandandi væl!
At enda var tíðin komin at deila hugskotini frá degnum ímillum sín. Øll vóru býtt í bólkar og vórðu biðin at koma við viðmerkingum og hugskotum til økini heilsa, nudging, fisk, uppskriftir og tips. Lívligt kjak kom í gongd - sjálvandi um tað, vit øll vóru komin fyri at læra meira um - nevniliga kantinumat.
Henda dagin vóru starvsfólk komin frá kantinum runt alt landið. Kantinur í Klaksvík, Fuglafirði, Sundalagnum, Skálafjørðinum, Tórshavn og Suðuroy vórðu umboðaðar.
Tey, ið stuðlaðu tiltakinum við rávørum vóru Marine Harvest, Kjølbro og PM Heilsøla. Landssjúkrahúsið lænti okkum hølir, og bæði BankNordik og Føroya Tele góvu pennar og blokkar til dagin.
Góðan Morgun Føroyar sendi frá degnum, og samrøður við Jóhannu á Tjaldrafløtti og Poulu Patursson kunnu hoyrast her.


text:
Øll skulu hava møguleika at betra um sína sálarligu heilsu
Fólkaheilsuráðið hevur havt eitt samstarv við feløg, stovnar og kommunur í verkætlanini ABC fyri sálarliga heilsu nú í hálvtannað ár. Áhugin fyri okkara arbeiði veksur í hvørjum, og nú hava vit fingið enn ein nýggjan samstarvsfelaga. Talan er um Javna, ið hevur avgjørt at vera við. Javni er felagsskapur hjá fólki við menningartarni og familjum teirra.
Við Javna sum samstarvsfelaga í ABC verkætlanini, fáa vit enn betri møguleika fyri at røkka fleiri í samfelagnum í strembanini eftir at betra um sálarligu heilsuna millum føroyingar. Javni sigur soleiðis um, hví tey avgjørdu at gerast ABC samstarvsfelagi:
“Vit gleðast um at vera komin við í ABC samstarvið.
Boðskapurin í ABC ætlanini er einfaldur, og kann økja um lívsgóðskuna hjá
øllum. Hjá nøkrum er neyðugt at onnur eggja teimum til og stuðla uppundir,
skulu tey fylgja ráðunum. At fleiri seta sjóneykuna á hetta økið í felag er
gott, og økir um møguleikan hjá øllum at fremja sína sálarligu heilsu, uttan
mun til virkisføri”.
Tað er Fía Petersen, dagligur leiðari í Javna og Arnfríð
Patel, skrivstovufólk, ið fara at seta hol á ABC arbeiðið í næstum. “Eg eri spent
uppá at fara undir hetta samarbeiði, og vit ynskja at gera okkara til at ABC
málini røkka út til okkara málbólk. Vit vita, at fólk við menningartarni skulu
ansa serliga væl eftir síni sálarheilsu,
og tí gevur hetta samarbeiði serliga góða meining fyri okkum“, sigur Fía
Petersen.
Øll kunnu fylgja ABC boðskapinum, ið snýr seg um at vera
virkin, partur av einum felagsskapi og hugbundin í onkrum, sum kann geva einum
innihald í lívinum. “Tað ber til at fylgja ABC boðskapinum uppá alskyns mátar,
alt eftir hvussu títt lív sær út. Tað snýr seg um, hvat gevur meining fyri teg”,
sigur Monika Mohr, ABC verkætlanarleiðari í Fólkaheilsuráðnum. “Fyri onkran
hevur tað týdning at stremba eftir at ganga upp á hvønn fjallatopp í Føroyum,
fyri onnur hevur tað týdning at ganga til línudans, og fyri onnur hevur tað
týdning at onkur stuðlar tær, so tú gerst partur av t.d. einum matklubba ella kann
geva íkast til okkurt, ið røkkur útum teg sjálvan. Alt hetta kann hava góða
ávirkan á sálarligu heilsuna. Øll hava rætt til eina góða sálarliga heilsu, og
saman kunnu vit skapa betri karmar fyri at røkka hesum endamáli”, sigur Monika
Mohr.


text:
Opið hús
Kom framvið í Hugskotinum til opið hús 19.desembur :)
Í sambandi við Jobmatch, so skipar Tórshavnar kommuna í ár fyri einum upphitingartiltaki, har møguligt er at síggja ymisku deildirnar í kommununi.
Kl.15.00 er opið hús í Hugskotinum. Vit bjóða gløgg og holukøkur og tit fáa høvið at síggja íverksetaraumhvørvið í Tórshavn har umleið 35 fyritøkur húsast. Hetta er eitt upplagt høvið at sparra og práta við íverksetarar og starvsfólk í Hugskotinum, umframt Vinnuframa og Framtak sum eisini húsast í Sjóvinnuhúsinum.
Eisini eru styttri upplegg á skrá. Millum annað fer leiðarin í Hugskotinum Sóley Heradóttir Hammer at greiða frá virkseminum í Hugskotinum, og tit fáa møguleika at hoyra nærri um, hvat fyritøkurnar Tosa, TechCare og SafeFriend arbeiða við.
Øll eru hjartaliga vælkomin :)


text:
Fyri at fáa fleiri ung at ganga regluliga til tannlækna, fáa øll undir 23 ár... ...
Manglar tær tannlækna, ella ynskir tú at skifta tannlækna, so eru ráð fyri tí. Í... ...
Sum nakað nýtt í Føroyum bjóðar PETRI Tannklinikk fulltíðar lesandi 15% í... ...
Tey flestu kenna til tannlæknaótta, ella ótta fyri viðgerð á tannlæknastovu. Vit... ...
Hevur tú tannapínu, brotið eina tonn, mist eina fylling ella komin illa fyri á annan... ...
Hevur tú trupulleikar við skeivum tonnum, er stórur møguleiki fyri at vit kunnu hjálpa tær. Tær fles
Ein brotin framton er ikki heimsins undirgangur. Bæði mistar og brotnar tenn kunnu bjargast. Hevur t
Tað er ongantíð ov seint at fáa smílið aftur. Vit gera dygdargóðar og lívlíkar tannprotesur (handils


text:
Tilfar
Visit Faroe Islands hevur ymiskt tilfar, sum fyritøkur og fólk kunnu nýta í teirra marknaðarføringsarbeiði.
Myndir og Filmar
Niðanfyri eru myndir og filmar, ið ferðavinnan í Føroyum kann brúka í sínum arbeiða at marknaðarføra Føroyar sum ferðamál. Loyvið at nýta myndirnar verður givið treytað av, at treytirnar fyri nýtslu av myndum verða fylgdar:
- Myndirnar í hesum myndasavninum hjá Visit Faroe Islands kunnu brúkast av ferðavinnufyritøkum í Føroyum uttan kostnað. Myndirnar kunnu bert nýtast í marknaðarføring av Føroyum sum ferðamál.
- Eftir at myndirnar eru tiknar niður, kunnu tær bert nýtast til tilskilaða endamálið.
- Myndirnar kunnu ikki latast til triðja part.
- Myndirnar kunnu ikki nýtast í beinleiðis handilsligari nýtslu. Hetta merkir, at myndirnar ikki kunnu nýtast í marknaðarføring av ítøkiligum produktum, ið skulu seljast. Sum eitt dømi kann nevnast gerð av postkortum.
- Navnið av myndafólkinum skal framganga, tá myndir verða nýttar. Myndirnar kunnu broytast við “cropping”, men myndirnar skulu ikki manipulerast ella broytast annars.
Um so er at omanfyri nevndu treytir ikki eru hildnar, so átekur Visit Faroe Islands sær rættindi til frítt at kunna taka inn aftur brúksrættin til myndir úr savninum og/ella at útihýsa brúkaran frá at nýta okkara myndasavn.
Myndir og filmar kunnu takast niður við at trýsta á tær ymisku leinkjurnar niðanfyri. Fyri at fáa atgongd til tilfarið, er neyðugt at hava eitt loyniorð. Hetta fært tú við at senda ein teldupost til [email protected]ds.com har tað verður greitt frá, at tygum tørvar eitt loyniorð til myndasavnið.
Faldarar og amboðskassin
Í 2014 kom ein fuglafaldari á donskum og enskum og í 2015 kom ein gongufaldari á enskum og donskum (hesin faldarin kemur á týskum í 2017) við uppskotum til gongutúrar kring alt Føroyar. Harumframt býta vit út tourist guide á donskum, enskum og týskum, sum Sansir letur gera á hvørjum ári. Touristguide’in kemur út til VNTM í september. Kort, sum Sansir eisini ger, verða eisini býtt út av Visit Faroe Islands og koma hesi út um ársskiftið. Fleiri av faldarunum, sum áður eru gjørdir, eru ikki longur tøkir í pappírsútgávu. Nakrir av hesum faldarum kunnu tó takast niður sum pdf frá heimasíðuni.
Fyrispurningar um pappírsútgávur av faldarum kunnu sendast til [email protected] ella við at seta seg í samand við okkum á telefon +298 666555. Gott er at fáa boð um stórar mongdir til t.d. messur og líknandi í góðari tíð.
Eisini ber til at nýta amboðskassan, ið er kassin við øllum hentum amboðum til tína framløgu um Føroyar. Myndir, filmar og kunning. Framløgurnar eru ymiskar til longdar, soleiðis at tær røkka ymiskum tørvum – alt frá heilt stuttari kunning um, hvar Føroyar eru, til longri framløgur, ið lýsa Føroyar nærri. Fyritøkur og skúlaflokkar eru eisini vælkomin at biðja um tilfar.


text:
Ein og hvør, sum ætlar at framleiða ella innflyta drykkir í einnýtisíløtum, skal søkja um loyvi.
Fyri at fáa loyvi krevst, at framleiðarin ella innflytarin hevur eina vælvirkandi returskipan og at tóm íløt, sum verað latin inn aftur, verða send til endurvinningar. Tann, sum selur drykkir í einnýtisíløtum, hevur skyldu til at taka ímóti tómu íløtunum, eins og tað er ein skylda at krevja pant við sølu og at lata pant tá íløt verða latin inn aftur. Sama pantupphædd, sum verður kravd við sølu, eigur at verða latin tá tómu íløtini verða latin inn aftur.
Pantið, sum við sølu og móttøku eigur at verða kravt og latið, er:
Loyvið útgreinar, hvørjar skrásetingar loyvishavarin skal gera um sølu og móttøku av íløtum. Einaferð um árið skulu skrásetingar um innflutt, seld og móttikin íløt, umframt skrásetingar um kravt og útgoldið pant, latast Umhvørvisstovuni.
Tølini frá øllum loyvishavarum verða gjørd upp, og retur-%'ið fyri alt landið verður útroknað. Tess hægri retur-%, tess betri virkar returskipanin.
Her er listi yvir øll, sum hava loyvi at innflyta og selja einnýtisíløt í Føroyum.
Umsóknarblað at brúka fyri at søkja um loyvi at innflyta og selja einnýtisíløt
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo


text:
Vikmar eXplorer kortlagt Høgnaboða
Høgnaboði verður
drigin fram í ljósið
Seinastu tíðina
hevur fyritøkan Vikmar, sum selur tøkniliga útgerð til skip og bátar, avmyndað
Høgnaboða við framkomnari tøkni. Høgnaboði liggur í ein landnyrðing eystan úr
Eystnesi. Í dag 19 juli 2019, verður eitt nýtt kort lagt út á heimasíðuna hjá
felagnum, sum sýnir allan boðan, sum hann er. Hetta er ein stórhending, sum
ikki er sædd áður, tí tær mátingar sum almennu myndugleikarnir hava gjørt,
fevna bert um ein part av boðanum og ikki allan. Í dag ber til at síggja hvønn
smálut í hesum boða, sum liggur beint undir eina tí mest trafikeraðu farleiðini
sjóvegis í landinum.
-Talan er faktisk um eitt lítið hálendi undir sjóvarmálanum við nógvum skerum
ella tindum. Økið kring boðan er 8 ferkilometur til víddar. Vit hava nú
uppmált allan boðan og hesin verður tøkur á síðu okkara Fishin.fo, at brúka
ókeypis. Og tey skip og bátar, sum hava AIS ella Automatic Indefication System
koma at síggja, júst hvar tey eru á Høgnaboða, tá íð tey eru har á leiðini, og
hetta gera tey, samstundis sum tey síggja streym, aldu og vindumstøðurnar á
staðnum, sigur Jan Hammer Egholm, stjóri á Vikmar.
-At nú allur boðin er avmyndaður og lagdur inn á kort ger, at trygdin økist.
Her er nógv skipa og bátaferðsla á leiðini. Og tú kann spyrja, hví ein privat
fyritøka sum okkara ger slíkt arbeiði, orsøkin er einføld, vit selja ikki bara
tøkni til flotan, vit vilja eisini vera við til at menna tænastuna, sum flotin
hevur brúk fyri, tað verið seg bátar og skip, sigur hann.
-Á okkara nýggju tænastu, fishin.fo, verður møguligt at fáa nógvar upplýsingar,
sum skip og bátar hava brúk fyri og at síggja hesar samantvinnaðar í einum
elektroniskum korti. Bátar, sum hava AIS skipan, hava eitt livandi kort, við
øllum hesum viðurskiftum inni á skerminum. Her ber til at síggja botn, streym,
veður, hita í sjónum, aldumátingar, aliøkir, Ransarøkir og mangt annað, sum
skip og bátar hava tørv á.
Ongin veit, hví Høgnaboði eitur Høgnaboði. Og hetta er gamalt navn. Á kortinum
hjá Born seinast í 1700 talinum er boðin nevndur. Og “Den færøske Lods,” ein
bók um sjógvin kring Føroyar, sum kom út seinast í 1800 talinum, stendur boðin
at liggja “ØNØ” ella í ein lágan landnyrðing úr Eystnesi og einar góðar
tríggjar fjórðingar úr landi. Dagar við eystanbrimi sæst boðin týðuliga úr
Havn.


text:
Høvuðpína og svimbul í Stranda skúla
Grein í Vikuskiftis-Sosialinum 7.12.12 og Dimmalætting 13.12.12. Hvat gera foreldur og skúlaleiðsla, tá næmingar fáa høvuðpínu, svimbul, pínu fyri bringuna, verri sodning og møði, meðan teir uppihalda sær á nýmótans og tráðleysa Stranda skúla? Stranda skúli fer í næstum at geva øllum næmingum í skúlanum ein iPad (teldil) og útbyggja tráðleysa netið á skúlanum. Hetta metir Erbylgjufelagið er ein heilsuskaðilig íløga. Skúlaleiðslan grundar sína avgerð við, at framtíðin er digital og at í øðrum londum fáa serliga næmingar, ið hava tungt við at læra, gagn av einum iPad. Við hesum skilst, at...Les Meira
Um mikrobylgjur
Mikrobylgjur eru ósjónligir geislar, ið treingja gjøgnum hús og livandi verur. Náttúran framleiðir sjálv evarska smáar nøgdir av mikrobylgjum, ið mest koma úr rúmdini – t.d frá sólini, ið framleiðir pulseraðar javnstreyms-mikrobylgjur. Hesar náttúrligu javnstreyms mikrobylgjur (DC – Direct Current) ávirka ikki livandi kyknur, sum tær menniskjaskaptu, ið eru veksilstreyms mikrobylgjur (AC – Alternating Current). Finnast ikki í náttúruni Ónattúrligu veksilssteyms mikrobylgjurnar, skifta polaritet fleiri ferð hvørt sekund og taka fatur á t.d. vatnmýl, ið hava ein...Les Meira


text:
Góða Elsebeth, børnini eru avgerandi
2019-05-03 11:09
Arbeiðarin hevur somu rættindi til sosialar skipanir, sum tey, ið eru lesandi ella á forsorg. Tað eru børnini, sum eru avgerandi fyri upphæddirnar. Samgongan vil tryggja, at øll børn í Føroyum, uttan mun til um foreldrini eru arbeiðarar ella lesandi, skulu hava somu góðu umstøður í barnaárunum.
Løgtingið hevur í hesi vikuni samtykt, at familjuískoytið til familjur og stakar uppihaldarar við lágum inntøkum verður hækkað, og at kvinnur og børn, ið eru á Kvinnuhúsinum, nú eisini hava rætt til familjuískoyti. Eitt uppskot, sum eg sum landsstýriskvinna, eri sera fegin um.
Men tað er Elsebeth Mercedis Gunnleygsdóttur ikki. Hon heldur ikki, at lágløntar barnafamiljur skulu hava meira. Lat meg byrja við at minna Elsebeth Mercedis Gunnleygsdóttur á, at vit bara skulu fá ár aftur í tíðina, tá meginparturin av støkum uppihaldarum fóru av landinum, tí tað ikki vóru umstøður til at uppala børnini her á landi.
Fólkaflokskvinnan fýlist á, at tað ikki longur loysir seg at arbeiða. Hon samanber ein arbeiðara uttan børn við ein stakan uppihaldara við trimum smábørnum. Góða Elsebeth, tað avgerandi í hesi myndini eru børnini. Ein stakur uppihaldari við trimum smábørnum og eini arbeiðsmannaløn hevur akkurát somu rættindi til barnafrádrátt, pápapengar, frípláss, familjuískoyti o.s.fr. Hetta eru alt skipanir, sum øll hava rætt til, uttan mun til, um talan er um ein lesandi, arbeiðandi ella fyritíðarpensjónist. Tað eru børnini sum gera av, um persónurin hevur atgongd til skipanirnar.
Jú tað er framvegis soleiðis, at tað loysir seg at arbeiða. Men tað er rætt, at tað við broytingini verður minni munur millum útgjaldið hjá einum lesandi uppihaldara og einum arbeiðandi uppihaldara. Vónandi hevur hetta við sær, at færri halda seg aftur at fara at lesa, hóast tey hava fingið børn. Tað skal eisini loysa seg at fáa útbúgving. Og børnini skulu ikki vera við sviðusoð, tá foreldrini nema sær útbúgving.
Eyðgunn Samuelsen, landsstýriskvinna við almannamálum


text:
Rituvík
Rituvík er ein bygd í Eysturoynni. Rituvík er niðursetubygd frá 1873 og búgva 244 fólk (2013) í bygdini í dag. Kirkjan í Rituvík varð vígd 18/12 1955. Minnisvarði er reistur á staðnum í 1975 yvir tey fyrstu 8 húskini, ið settu búgv har. Maðurin við hakanum vísir strevið við at velta upp úr nýggjum, og konan við stokkunum vísir á knossið við at virka klæðir úr ullini. Áskriftin er: "Tann kraft sum teimum treysti gav, var lít til Gud og land og hav". Um summarið verður skipað fyri mentanartiltaki niðri á støðni.


text:
-
Tucumanao, Dunas de Arauco
nálægt Estación Mazán, La Rioja (Argentina)
TrailRank: 72
-
Andes recargado
nálægt Las Loicas, Mendoza (Argentina)
TrailRank: 61
-
Los Berros ( SARKANI off road )
nálægt Los Berros, San Juan (Argentina)
TrailRank: 55
-
-
Paso Andino Argentina-Chile
nálægt Puerto Pañuelo, Río Negro (Argentina)
TrailRank: 53
-
Villa de Merlo al Filo y Salto del Tigre, Puesto de El Tono.
nálægt El Rincón, San Luis (Argentina)
TrailRank: 51
-
Mina castaño viejo
nálægt Los Berros, San Juan (Argentina)
TrailRank: 51
-
Belén a Antofagasta de la Sierra
nálægt Belén, Catamarca (Argentina)
TrailRank: 49
-
-
Ushuaia - PN Tierra del Fuego
nálægt Barrio Almirante Brown, Tierra del Fuego (Argentina)
TrailRank: 49
-
Vuelta volcán Galan
nálægt Cara Ciénaga, Catamarca (Argentina)
TrailRank: 48
-
1 * Excursion Ermelinda
nálægt Villa Basilio Nievas, San Juan (Argentina)
TrailRank: 47
- Ferlar í Buenos Aires
- Ferlar í Catamarca
- Ferlar í Chaco
- Ferlar í Chubut
- Ferlar í Córdoba
- Ferlar í Corrientes
- Ferlar í Distrito Federal
- Ferlar í Entre Ríos
- Ferlar í Formosa
- Ferlar í Jujuy
- Ferlar í La Pampa
- Ferlar í La Rioja
- Ferlar í Mendoza
- Ferlar í Misiones
- Ferlar í Neuquén
- Ferlar í Río Negro
- Ferlar í Salta
- Ferlar í San Juan
- Ferlar í San Luis
- Ferlar í Santa Cruz
- Ferlar í Santa Fe
- Ferlar í Santiago del Estero
- Ferlar í Tierra del Fuego, Antártida e Islas del Atlántico Sur
- Ferlar í Tucumán
Flokkar í Argentina
- Bestu fjallahjól ferlar í Argentina
- Bestu Fjallaferð ferlar í Argentina
- Bestu hjóla ferlar í Argentina
- Bestu hlaup ferlar í Argentina
- Bestu hlaupaslóð ferlar í Argentina
- Bestu fjallaklifur ferlar í Argentina
- Bestu hjólaferðir ferlar í Argentina
- Bestu ganga ferlar í Argentina
- Bestu mótorrhjólaferð ferlar í Argentina
- Bestu skíði utan svæða ferlar í Argentina
- Bestu hjólaslóðir ferlar í Argentina
- Bestu fjórhjól ferlar í Argentina
- Bestu kayak ferlar í Argentina
- Bestu sigling ferlar í Argentina
- Bestu snjóþrúgur ferlar í Argentina
- Bestu gönguskíði ferlar í Argentina
- Bestu skíði ferlar í Argentina
- Bestu flug ferlar í Argentina
- Bestu hestaferð ferlar í Argentina
- Bestu hundasleða ferlar í Argentina
- Bestu klettaklifur ferlar í Argentina
- Bestu inline skating ferlar í Argentina
- Bestu skauta ferlar í Argentina
- Bestu lest ferlar í Argentina
- Bestu kanó ferlar í Argentina
- Bestu köfun ferlar í Argentina
- Bestu hellaskoðun ferlar í Argentina
- Bestu svifflug ferlar í Argentina
- Bestu loftbelg ferlar í Argentina
- Bestu snjóbretti ferlar í Argentina
- Bestu ískklifur ferlar í Argentina
- Bestu snjósleði ferlar í Argentina
- Bestu utanvega ferlar í Argentina
- Bestu róa ferlar í Argentina
- Bestu bíll ferlar í Argentina
- Bestu kiteboarding ferlar í Argentina
- Bestu sleða ferlar í Argentina
- Bestu kickbike ferlar í Argentina
- Bestu flug í fallhlíf ferlar í Argentina
- Bestu nordic walking ferlar í Argentina
- Bestu moto trial ferlar í Argentina
- Bestu enduro ferlar í Argentina
- Bestu via ferrata ferlar í Argentina
- Bestu sund ferlar í Argentina
- Bestu ratleikur ferlar í Argentina
- Bestu multisport ferlar í Argentina
- Bestu Stand up paddle ferlar í Argentina
- Bestu Barefoot ferlar í Argentina
- Bestu Canicross ferlar í Argentina
- Bestu Roller skiing ferlar í Argentina
- Bestu Longboarding ferlar í Argentina
- Bestu Mountain unicycling ferlar í Argentina
- Bestu Golf ferlar í Argentina
- Bestu Recreational vehicle ferlar í Argentina
- Bestu Airboat ferlar í Argentina
- Bestu Segway ferlar í Argentina
- Bestu Úlfaldar ferlar í Argentina
- Bestu Freeride ferlar í Argentina
- Bestu Dróni ferlar í Argentina
- Bestu Vélbátur ferlar í Argentina
- Bestu Birdwatching ferlar í Argentina
- Bestu Trailer bike ferlar í Argentina
- Bestu Sjósleði ferlar í Argentina
- Bestu Rafting ferlar í Argentina
- Bestu Fjallabrun ferlar í Argentina
- Bestu ebike ferlar í Argentina
- Bestu Joëlette ferlar í Argentina
- Bestu With baby carriage ferlar í Argentina
- Bestu Splitboard ferlar í Argentina
- Bestu Gravel Bike ferlar í Argentina


text:
- 04 januar 2019
Benadikt og Tóra giftust í 1966
Tann 9. apríl 1994 var eg ein túr við Norðskála og tosaði við Benadikt um nøvn á jarðarstykkjum - og annars um leyst og fast. Nú eitt kvøldið datt eg fram á tann túrin, og her kemur eitt kut:
Fyrst eg spurdi hann, um hann visti at siga mær nakað um upprunan til navnið Svínstiheyggin (Svínstøðheyggin/Svínstígheyggin), og tá svaraði hann soleiðis: "Eg havi mangan undrast og spurt um hatta navnið, tí eingin av teimum gomlu hevur nakrantíð hoyrt um, at svín hava verið hildin við Gjógv, men teir gomlu plagdu at kalla áirnar, ið runnu í krúllum - sum svingaðu nógv - fyri svín. Stendur tú t.d. Uppi á Sløttum, so sært tú hetta so týðiliga. Einaferð tosaði eg við Pól Petersen, í Funningi (1901-2001), um hetta, og hann visti tað, at áir, sum runnu í krúllum, kallaðust fyri svín."
Tá ið vit komu til navnið Lambastoheyggin/Lambarstoheyggin (Lambastøðheyggin) segði hann hetta: "Ja, hatta er eisini eitt sjáldsamt navn, sum eg ikki veit nakað serligt at siga um uttan tað, at teir gomlu plagdu at siga, at tað var púra vanligt fyrr - í illveðri á høgætt - at reka lombini (gjólingarnar) aftur um heyggin fyri at venja teir til at taka støðu har."
"Og so er tað Dammurin. Har Heimi á Damm var ein dammur - ella hylur - tí tað runnu fleiri smáar áir oman á Dammin fyrr, og úr hesum damminum rann vatnið so út í ta ánna, sum er uttan fyri Lambastøðheyggin. Ikki minnist eg sikkurt, hvussu vit kallaðu ta ánna - men mundi tað ikki vera Varmakelduáin? Vit plagdu at fara heim hagar at halda varmakeldu fyrst í juli mánað. Tá høvdu vit okkurt leskiligt við okkum - litað sukurvatn ella okkurt sovorðið. Jóhannes Tann Vísi hevði eina myllu í hasi ánni. Skal eg meta um, hvar hon stóð, so haldi eg tað vera beint oman fyri vegin - uttan fyri Lambastøðheyggin."
"Eg veit okkurt at siga tær um eitt stykki, sum eitur Torkilssong. Navnið kemur av einum manni, sum búði í Heimaru Lon. Hann var slektaður úr Havn og bleiv kallaður Torkil. Tað var eitt sindur undarligt, tí rætta navn hansara var Jóhan Lindenskov, men pápi hansara æt Torkil. Torkil var giftur í Lon, og tey áttu ein son, og tá ið sonurin var tilkomin, fór hann út í verðina, men hann kom ongantíð aftur. Tað hoyrdist einki frá honum. Torkil átti eitt sindur av jørð, sum hann seldi, men hann vildi hava hetta stykkið eftir, tí hann skuldi brúka hoyggið av tí til seingjarhoyggj. Húsini hjá honum stóðu har, sum hvanngarðurin í Lon er nú. Tey søgdu tað, at húsini hjá honum vóru so skirvislig - tey vóru bara grót og flag - og tað var bara ein fjøl av viði í øllum húsunum, og hon stóð framman fyri koyggjuna."
"Skúlin varð bygdur í 1883, og grótið sleðaðu teir oman eftir Nasanum - oman undan Støðuni, ið er tað ytsta á Nasanum. Ikki hevur tað grótið verið serliga gott, tí tað er illa slitið á norðsíðuni og á tí ytra endanum. Eg haldi, at tað er høgættarvindurin og sjórokið - við øllum saltinum - ið slítur grótið upp. Tú hevur kanska lagt til merkis, at tað eru nakrir svartir - myrkir - steinar ímillum, og teir eru úr nógv harðari tilfari, so tað sæst ikki á teimum. Teir steinarnir eru tiknir við Brunnin - beint uttan fyri Ólastovuheyggin."
Nøkur fá orð um Benadikt:
Benadikt Johannesen (1917-1996) var giftur við Tóru, f. Hermansen (Hósvík) (1935 - 2015), og tey fingu tvey børn: Jóhannus Juhl, f. 1967 og Óluva, f. 1971.
Benadikt var góður smiður, og hann hevur - saman við øðrum - m.a. smíðað húsini hjá Jóhannesi á Fløtti, hjá Leivi og Honnu, hjá Nela og Oddvør, hjá Pæturi og Jonu og hjá Læraranum og Ingibjørg. Haraftrat hevur hann saman við øðrum smíðað hjallar og hoyggjhús við Gjógv. Uttanbíggja hevur hann eisini smíðað hús: í Funningi (Dany og Petur Bláberg), í Oyndarfirði, á Hellunum, á Skála og við Norðskála. Uttanlands smíðaði hann eina fabrikk í Íslandi seinnu helvt av 1940árunum.
Vegasambandið kom 17. oktobur 1959 Bilparkin hjá Benadikt í 1960unum
Í 1950 legði hann á annan bógv. Hann var 32 ára gamal, tá ið hann keypti sær ein nýggjan 1½ tons Bedford lastbil, sum sostatt bleiv tann fyrsti bilurin, ið kom til Gjáar. Hann varð førdur úr Fuglafirði við einum sandbáti, ið kallaðist "Ormurin", og so bleiv hann drigin á Gjónna við spælinum á Gjónni - tað var dagur í viku. Einki vegasamband var bygdanna millum, so bilurin kom upp á land í Gjónni. Bilurin bleiv brúktur til smávegis vegarbeiði, torv, tøð, hoyggj og annan lætta bygdarfólkinum at gagni. Seinnu helvt av 1950unum kom rættulig gongd á vegarbeiði millum Gjógv og Eiði, og tá kom "bilurin hjá Bena" til sín rætt. Hann koyrdi vegmenninar (jú, tað vóru bara menn) aftur og fram og var annars við í vegarbeiðinum. Seinni keypti Benadikt sær ein annan nýggjan Bedford. Tann bilurin kom upp á land á Eiði og var við í vegarbeiðinum Eiðismegin, til vegarbeiðið var komið so mikið áleiðis, at hann kundi sleipast yvir á Gjáarvegin og yvirtaka koyringina av vegmonnunum frá tí gamla Bedfordinum. Tað var soleiðis, at tann gamli Bedfordurin eldist, og hann trekti verri og verri. So ein morgunin var hann so "linur", at hann vann ikki longri enn heim undir Skarð við fullari last av monnum (sjálvur var eg ein av teimum). Haðani fóru menninir so víðari til gongu, og Benadikt bakkaði so út aftur við Bedfordinum. Tá ið hann kom út til eitt møtipláss á niðaru vegsíðu - eitt sindur heiman fyri Sniðryggin - og skuldi venda bilinum, bakkaði hann útav, og Bedfordurin fór langt oman um vegin, men fekk ikki stórvegis skaða. Sjaførinum bilti einki. Tað var aftan á hetta óhappið, at tann nýggi Bedfordurin bleiv sleipaður á Gjáarvegin og m.a. tók flutningin av vegmonnum upp á seg. Tann gamli 1½ tons Bedfordurin bleiv seinni seldur til Svenning Johannesen, Funningi, og tá ið bilurin var uppslitin og ikki kundi brúkast meir, stóð hann eina tíð - saman við einum øðrum lastbili í sama líki - við ta avdankaðu vegsmiðjuna handan fyri Hamarsendan, til báðir tveir blivu burturbeindir. Har endaði søgan um tann fyrsta bilin við Gjógv. Tann triði og seinasti lastbilurin, ið Benadikt átti, var ljóst grønur á liti og hevði krana. Eftir at vegasambandið kom til Eiðis, fór Benadikt at koyra rutu út á Oyrar til mjólkarbátin - "Sigmund" - sum sigldi millum Havnina og Sundalagið. Tað var í hesum sambandinum, at Benadikt keypti sær "fýrahjulstrektan" Jepp (Jeep), ið vanliga varð kallaður "Jeppurin hjá Bena". Hetta var ein nógv avhildin bilur, tí hann kundi koyra í nógvum kava - og vindi - og so høvdu teir útlendsku hermenninir - Mjørkadalsmenninir - sama slag (ikki eiti á). Felagsskúlin á Oyrarbakka (Skúlin við Streymin) varð tikin nýtslu í 1973, og tá fór Benadikt eisini at koyra skúlabørn, og tað gjørdi hann, til hann gavst at koyra í 1983. Aftan á Jeppin keypti Benadikt sær eitt VW Rugbreyð og síðani ein MAZDA 616 stationvogn. Eftir tað hevði hann ein ljósabláan Ford Transit 12 persóna buss - og ein Ford Granada hýruvogn. Teir seinastu bilarnir, ið hann brúkti til vinnaliga koyring, vóru ein grønur Ford Transit 14 persóna bussur - vanliga róptur Grøni - og ein reyður Ford Taunus hýruvognur.
Jóhannus Juhl og Óluva (og tann Grøni Fordurin)
Benadikt var klokkari við Gjáar kirkju í 47 ár - frá 1936 til 1983. Hann var serliga góður við kirkjuna og tók sær m.a. eisini av viðlíkahaldi - bæði smáum og stórum. Tann núverandi kirkjuspíran gjørdi hann sjálvur og setti hann upp einsamallur, tað hevði fáur gjørt honum eftir. Kúluna, sum er úr eik, evnaði hann sum eina appelsin - punt fyri punt - og límaði so saman. Tá ið spírin var klárur at seta upp, koyrdi Benadikt hann eystur til kirkjuna í Jeppi sínum. Nær hetta so hevur verið, er eitt sindur ivasamt, men Jeppurin var upp á sítt besta í 1960unum, so tað hevur verið har á leið. Kúlan súmboliserar jarðarknøttin, og krossurin, ið er yvir øllum, súmboliserar Jesu krossdeyða. Somu súmbol sum hesi á Gjáar kirkju eru eisini á fleiri øðrum føroyskum kirkjum. Tá ið Benadikt hevði verið klokkari í 40 ár, fekk hann eina klokku sum gávu frá kirkjufólkinum. Í tí sambandinum vóru varabispur Ejvind Vilhelm, Petur Martin Rasmussen, sóknarprestur, og Henning Bøgesvang, prestur, við til gudstænastu í Gjáar kirkju, og har bleiv gávan handað.
Á silvurplátuni stendur: Kirkjuspírin er settur upp í 1960unum
Til
Benadikt Johannesen
klokkara
Takk fyri trúgva tænastu
mars 1936 - mars 1976
----------------------------------------------------------------------------
Óli Jákup Niclasen hevur frá ungum árum roynt sínar skaldagávur. Til eina veitslu hjá ungmannafelagnum, sum æt "Norðstjørnan", yrkti hann hendan táttin um "Grøna" buss hjá Benadikt. Hetta var í 1982, og tá var Óli Jákup 18 ára gamal.
lag: oh Maria
2
Tá Grøni kom til bygdar, Niðurlag: Men skjótt varð Grøni ljótur,
tað var ein hending stór, Oh mín Grøni, mær leingist heim, tí ringur vegur var,
alt, ið kundi krúpa, oh mín Grøni, mær leingist heim, og so tí hann koyrdi
tað brátt av húsum fór. eg sakni tey berligu setur, so mangar soltnar ær.
Og Grøni var so fínur, mær, mín Grøni, leingist heim. Tó, sluppu tey við Benadikt,
hann kundi væl koyrt kong, tey vórðu altíð blíð,
tó skuldi hann bert koyra og onkuntíð gekst illani
ein lítlan skúladrong. at fáa øll uppí.
3 4 5
Men Beni kundi stúva, Óslætt var at sita, Onkuntíð á morgni
ja, Harrin havi lov. tað skal eg siga tær, tá tú svavst ov nógv,
Tríati í bili, so ymisk vóru krov. fjøður upp úr setri, á annað beinið tuflu,
Fimm og tjúgu livandi - so eymur dintil var. á hitt ein gummiskógv.
og fimm av teimum deyð, Um góðan stól í skúlanum, Komst tú so í bussi inn,
men onkuntíð gekst minni væl tey sótu ei við gleim fekst sess á eini fjøl,
at finna fram á tey. og róptu: "Góði Benadikt, tú kendi teg úr vandasjógvi
kom koyr nú okkum heim." komnan upp á kjøl.
6 7 8
Mangan føst í kava Beni altíð beinur, Nú er Grøni gamal,
vit sótu køld og svong, Grøni bussur skeivur, tá hann á ísi stóð. men enn hann koyra kann,
nøsin, hon var rodnað, Men Grøni bussur trúgvur var, og hann hevur borið
og stirðnað longutong. ei breyt hann sína trú - so mangan góðan mann.
Men tó vit sótu leingi har, á vegnum hevur hildið eg, Tey minnini so mong og góð
vit høvdu onga neyð, ja, líka inntil nú. um gamla Grøna buss,
Beni hevði ulpuna, eg vóni, at hann koyra kann,
so stór, hon hýsti sjey. til hann er fyltur fírs.


text:
Fiskivinnuroyndir hevur sum stevnu at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskaparligari og samfelagsligari burðardyggari gagnnýtslu av havtilfanginum. Í Programminum fyri 2009-2012 eru 3 raðfest øki, sum serligur dentur verður lagdur á (sí viðfest program og lýsing 2010):
1. Burðardyggur fiskiskapur
Hetta kunnu vera praktiskar royndir ella vísindarligar kanningar
2. Royndarveiða og virðisøking av fiski
Hetta kunnu vera praktiskar royndir ella vísindarligar kanningar
3. Búskaparlig og samfelagslig menning av fiskivinnuni
Hetta kunnu vera fyrisitingarligar, fíggjarligar, hagfrøðiligar, samfelagsligar ella búskaparligar kanningar ella greiningar, sum leggja afturat okkara vitan um fiskivinnuna, og harvið menna grundarlagið undir vinnuligum politiskum avgerðum
Fiskimálaráðið hevur gjørt av at játta pening til 12 nýggjar verkætlanir av játtanini til Fiskivinnuroyndir 2010.
Harumframt er framhaldandi játtan latin 6 verkætlanum, sum byrjaðu í 2008 og 2009, sí fylgiskjal 1.
Tilsamans fáa 18 verkætlanir játtaðan stuðul fyri íalt 7,358 mió. kr. harav 5,001 mió. kr. fyri 2010.
22 nýggjar og 6(7) framhaldandi verkætlanir ella tilsamans 28(29) verkætlanir søktu upprunaliga um tilsamans 10,656 mió. kr. harav 7,701 mió. kr. fyri 2010. Eitt sindur fleiri umsóknir vóru í ár enn í 2009 (26), men færri enn í 2008 (32+1). Áhugavert er at leggja til merkis, at aftur í ár er fíggjarstyrkurin, sum verkætlanir søkja um frá FVR, undir helvtina av samlaða kostnaðin (41%)[1]. Tá talan er um størri eginfígging, er sjáldan talan um nógvan reiðan pening, men heldur ofta “kapitaliseringar” av eginavriki ella metta virðið, sum verður latið til verkætlanina. Onkur fígging kemur eisini uttanífrá.
Umsóknirnar hava verið viðgjørdar eftir sama leisti sum undanfarin ár, og eru mannagongdirnar fyri viðgerðini lýstar her.
Seinnu árini hevur dentur verið lagdur á at fáa vinnufyritøkur at luttaka meira í verkætlanum, og er hetta eydnast rímiliga væl, men als ikki so væl sum í 2009. Aftur í ár varð serligur dentur lagdur á at fáa verkætlanir innan ásettu 3 høvuðsøkini[2], og at fáa verkætlanir innan hesi økini, sum kundu hava orkusparing við sær. Í ár fingu øll trý raðfestu økini stuðul fyri 2010 (bert tvey av raðfestu økjunum fingu stuðul í 2009).
Í ár hava vinnufyritøkur fingið 45% (63% fjør) av játtanini, meðan almennir stovnar[3] hava fingið heili 25% (bert 3% í fjør). Hetta uppbýtið av givnum játtanum í 1)Vinnufyritøkur 2)Almennir stovnar, 3) Granskingarkjarnur og 4) PhD og PostDoc hevur verið nýtt í nøkur ár:
Tær tríggjar Granskingarkjarnurnar, sum Fiskimálaráðið setti á stovn í 2003/2004 hildu allar uppat 31. mars 2009 (eftir góðum 5 árum).
2 nýggjar granskingarkjarnur vórðu settar á stovn 1. juni 2009. Talan er um Kjarnuna fyri . Størvini eru tíðaravmarkað til 3 ár við møguleika fyri leingjan við 2 árum. Báðar kjarnurnar hava hýsingaravtalu við Havstovuna.
4 PhD-verkætlanir hava fingið 25% (móti 12% í fjør) og Granskingarkjarnurnar hava einans fingið 5% (móti 22% í fjør)[4]. Hetta uppbýtið av játtaðum stuðli hevur verið nýtt í nøkur ár, og sæst hetta væl á stabbamyndini niðanfyri:
Bert ein vinnugranskaraverkætlan verður stuðlað í 2010. Ynskiligt er, at vinnan nýtir hendan møguleika at “slúsa” granskarar inn í virkini (FVR endurrindar 50% av kostnaðinum, tó hægst 300.000 kr. árliga í upp til 3 ár).


text:
Vín verður framleitt úr geraðari víndrúvusevju. Í høvuðsheitum verður vín býtt upp í høvuðsbólkarnar borðvín, brúsandi vín og heitvín.
Borðvín
er reyðvín, hvítvín og rósuvín. Alkoholinnihaldið er vanliga millum 8,5 og 15 prosent.
Reyðvín
er gjørt úr bláum drúvum og fær sín lit av skalinum. Talan kann vera um alt frá ljóst reyðum liti til myrkan og violettan lit. Í reyðvíni er garvisýra, sum stavar frá kjarnunum í víndrúvunum. Hevur turran smakk.
Hvítvín
er í flestu førum gjørt úr grønum drúvum. Tað kann eisini vera gjørt úr bláum drúvum, um skalið verður tikið frá sevjuni tíðliga. Liturin kann vera heilt ljósur ella myrkt gulgyltur. Hevur turran og søtan smakk.
Rósuvín
er gjørt úr bláum drúvum. Eyðkendi ljósareyði liturin stendst av, at skalið liggur stutt í sevjuni. Vínið kann vera laksalitt og klárt reytt. Hevur næstan altíð turran og hálvturran smakk.
Eindrúvuvín
er gjørt úr eini høvuðsdrúvu og lítlari nøgd av øðrum drúvum. Sum oftast er høvuðsslagið 75-90 prosent av drúvunum. Flestu amerikonsku vínini eru eindrúvuvín, m.a. Cabernet Sauvignon og Chardonnay.
Brúsandi vín
er vín við bløðrum av kolsýru. Kolsýran kann alast fram natúrliga í framleiðsluni, men eisini verða latin í seinni eins og í sodavatni. Best kenda brúsandi vínið er champagne, sum er úr økinum Champagne í Fraklandi. Munkurin, Dom Perignon, uppfann tað í 19. øld. Sjampanja er sum oftast hvít ella laksalitt. Smakkurin er turrur, hálvturrur ella søtur.
Heitvín
er sterkari enn vanligt reyðvín, millum 17 og 21 prosent. Hetta kemst av, at alkohol verður blandað uppí í sambandi við geringina. Smakkurin er sum oftast søtur, men heitvín finnast eisini, sum eru turr.


text:
Familjan hjá 14 ára gomlu Lan hevur tað fátæksligt og er eisini nógv merkt av krígnum, sum verið hevur í Vietnam, har amerikanarar hava blakað eitraðar kemikaliur yvir akrar og skógir, sum hevur havt avleiðingar fyri heilsuna hjá fólki.
Lan og systirin noyðast báðar at arbeiða á verksmiðju, har tær stríðast fyri, at familjan skal fáa mat í munnin.
Ein dagin koma týskir keyparar at hyggja at viðurskiftunum á verksmiðjuni, og tá noyðist stjórin at káva út yvir vánaligu viðurskiftini fyri ikki at missa sínar keyparar og tað elvir til øsing millum teirra, sum arbeiða.
Aftur


text:
fríggjadagur, 30. november 2018
Tveir av synunum hjá stóru countrystjørnuni, Merl Haggard, verða høvuðsnavn á Sørvágs Country- og Bluesfestivali, sum verður 13. til 15. juni 2019.
Talan er um teir báðar, Ben og Noel Haggard, sum hava tikið upp arvin eftir pápan, og nú ferðast kring heimin og framføra tónleikin hjá Merle Haggard saman við gamla bólki hansara, The Strangers.
Haggard brøðurnir fara at syngja á stóra pallinum á Dungasandi leygarkvøldið 15. juni.
- Tað hevur leingi verið eitt stórt ynski hjá okkum at fáa Haggard brøðurnar hendavegin. Vit vita, at tað eru heilt nógv í Føroyum, sum elska góðu sangirnir hjá Merle Haggard, og við Noel og Ben er tað næstan sum at hava ta ektaðu vøruna á countryfestivalinum, sigur Allan Samuelsen, ein av fyrireikarunum av festivalinum, sum komandi ár verður hildin á áttanda sinni.
Merle Haggard var ein av legendunum innan countrytónleikin í USA. Hann var aktivur sum sangari og sangskrivari so at siga heilt til hann gjørdist sjúkur og doyði í apríl 2016, 79 ára gamal. Vit kenna stór hitt so sum ”Mama Tried”, ”Workin’ Man Blues”, ”I’m a Lonesome Fugitive”, ”Sing me back Home” og ikki minst ”Okie from Muskogee”.
Merle Haggard var giftur fimm ferðir. Við fyrstu konu síni fekk hann fýra børn, m.a. Marty og Noel, sum báðir eru virdir sangarir, og minna ikki sørt um pápan, bæði í rødd og útsjónd.
Í seinastu giftuni, fekk Merle sonin Ben, sum í dag er 26 ára gamal. Hann og 55 ára gamli hálvbróðurin, Noel, ferðast nú runt og syngja kendu sangirnar hjá pápanum.
Elstu børnini hjá Merle Haggard høvdu ikki so nógv samband við pápan meðan hann var ferðandi tónleikari, men øðrvísi er við yngsta soninum. Ben gjørdist fastur guittarleikari í bólkinum hjá Merle Haggard longu sum 15 ára gamal.
Eftir at Merle doyði, hava Ben og Noel tikið uppgávuna at føra familjuarvin víðari. Teir átóku sær enntá at spæla tær konsertir, sum Merle hevði á avtalukalendaranum tá hann royði.
Tað var ikki fyrr enn pápin doyði, at yngsti sonurin, Ben, av álvara fór at gera alt meira við at syngja eisini. Tað er sum guittarleikari, at Ben Haggard fyrst gjørdi vart við seg, og hann hevur eitt nú eisini spælt saman við kendum sangarum, so sum Blake Shelton, Vince Gill og Toby Keith.
Men pápin ynskti, at sonurin skuldi framføra sínar sangir. Bersøgin skal Merle hava sagt við Ben áðrenn hann doyði: ”Tú ert ein tápulingur um tú ikki tekur gittaran hjá mær og bussin og um tú ikki syngir mínar sangir so leingi, sum tú kanst... Far út og spæl so leingi nakar er at spæla fyri”.
Og tað er júst tað, sum Ben og Noel Haggard nú gera. Vit skulu vænta at hoyra eitt topptunað countroyorkestur beinleiðis úr Bakersfield spæla allar teir góðu kendu Haggard-klassikararnar á Dungasandi, og kanska onkrar nýggjar eisini, tí serliga Ben er byrjaður at skriva sangir sjálvur, hóast hann enn ikki erkomin við nakrari útgávu enn við egnum tilfari.


text:
Rok í veltuni
Bókaklubbin
- Síður: 24
- Útgávuár: 2017 (2005)
- Upprunamál: svenskt
- Innbinding: innbundin
- Rithøvundur: Sven Nordqvist
- Myndir: Sven Nordqvist
- Týðari: Niels Jákup Thomsen
Nú er vár, og Pettson heldur, at tíðin er komin at seta niður epli og sáa grønmeti.
Tað er nú ikki akkurát tað, ið fressinum Findusi dámar best. Hann vil heldur seta frikadellur niður, og tað ger hann so.
Nú er bara at vatna og bíða. Men alt verður øðrvísi, enn teir høvdu væntað. Fyrst eru tað hønurnar, ið oyðileggja veltuna, so er tað ... ja, hvør man tað vera?
Hóast tað eru nógv spor og ongi epli eftir í jørðini, so er tað ikki so lætt at finna tann seka ...


text:
Gerðabók
BI/sm
77. fundur
Ár 2018, mikudagin, 1. mai, kl. 21.20, varð tingfundur settur.
Løgtingsmenninir Kristin Michelsen og Magni Laksáfoss og landsstýrismenninir Kristina Háfoss og Heðin Mortensen og ríkisumboðsmaðurin vóru ikki á fundi
Til viðgerðar:
1. 3. viðgerð av tingmáli nr. 99/2018: Uppskot til løgtingslóg um broyting í løgtingslóg um trygd á sjónum, løgtingslóg um starvsviðurskifti o.a. hjá sjófólki og løgtingslóg um manning av skipum (Góðkenning av millumtjóðasáttmála ILO 188 – Work in Fishing Convention)
Sum samtykt við 2. viðgerð, endaliga samtykt 22-0-5
Málið avgreitt
2. 3. viðgerð av tingmáli nr. 100/2018: Uppskot til løgtingslóg um broyting í løgtingslóg um útleigan av bústøðum (Leigulógin) (Ikki vinnulig útleiga víðkað, Almannaverkið heimild at gera avtalur við útleigarar um ávísingarrætt, leigunevndin heimild at seta til viks greitt órímiliga leigu o.a.)
Broytingaruppskot frá Jørgeni Niclasen, Bill Justinussen, Elsebeth Mercedis Gunnleygsdóttur, Jógvani Skorheim, Kaj Leo Holm Johannesen og Bárði á Steig Nielsen fall 14-0-15
Uppskotið, sum samtykt við 2. viðgerð, endaliga samtykt 16-0-13
Málið avgreitt
3. 3. viðgerð av tingmáli nr. 101/2018: Uppskot til løgtingslóg um broyting í løgtingslóg um heimatænastu, eldrarøkt v.m. (Heimild kommununnar at seta á stovn eldraíbúðir víðkað)
Sum samtykt við 2. viðgerð, endaliga samtykt 17-0-11
Málið avgreitt
4. 3. viðgerð av tingmáli nr. 124/2018: Uppskot til løgtingslóg um fimta útbjóðingarumfar til leiting eftir og framleiðslu av kolvetnum
Sum samtykt við 2. viðgerð, endaliga samtykt 25-0-0
Málið avgreitt
5. 3. viðgerð av tingmáli nr. 133/2018: Uppskot til løgtingslóg um broyting í løgtingslóg um familjuískoyti (Hækkað familjuískoyti til familjur við serliga lágum inntøkum og familjuískoyti til kvinnur, sum uppihalda sær á kreppumiðstøð)
Sum samtykt við 2. viðgerð, endaliga samtykt 22-0-6
Málið avgreitt
6. 1. viðgerð av tingmáli nr. 178/2018: Uppskot til eykajáttanarløgtingslóg fyri apríl 2019-3
Málið varð beint í Fíggjarnevndina
Formaðurin setti næsta fund at verða fríggjadagin, 3. mai 2019, kl. 10.00, við hesi dagsskrá:
1. Framhaldandi 2. viðgerð av tingmáli nr. 126/2018: Uppskot til løgtingslóg um broyting í løgtingslóg um fyrisiting av sjófeingi (Brúksskylda, menningarkvotur, rættindi í fiskidagaskipanini og aðrar tillagingar, rættingar og fylgibroytingar)
2. 2. viðgerð av tingmáli nr. 132/2018: Uppskot til løgtingslóg um Virkisskrá
3. 2. viðgerð av tingmáli nr. 160/2018: Uppskot til løgtingslóg um talgildan samleika
Tingmálini nr. 132 og 160/2018 verða viðgjørd undir einum
4. 2. viðgerð av tingmáli nr. 170/2018: Uppskot til samtyktar um at seta donsku royndarskipanina við cannabisheilivági í gildi í Føroyum
5. 2. viðgerð av tingmáli nr. 79/2018: Uppskot til samtyktar um menningarætlan fyri endurmenning (rehabilitering) í Føroyum
6. 2. viðgerð av tingmáli nr. 154/2018: Uppskot til løgtingslóg um broyting í løgtingslóg um havnaloðsing (Loðslógin) (Ábyrgd fyri útvegan av loðsing)
7. 2. viðgerð av tingmáli nr. 159/2018: Uppskot til eykajáttanarløgtingslóg fyri mars 2019
8. 2. viðgerð av tingmáli nr. 162/2018: Uppskot til eykajáttanarløgtingslóg fyri mars 2019-2
9. 2.viðgerð av tingmáli nr. 165/2018: Uppskot til samtyktar um jarðhita og orkuloysnir, sum kunnu gagnnýta heita vatnið í føroysku undirgrundini til upphiting av sethúsum
10. 2. viðgerð av tingmáli nr. 92/2018: Uppskot til samtyktar um at seta í gildi í Føroyum 27. januar sum almennan minningardag um Holocaust og onnur fólkadráp
11. Framløga
Fundur lokin kl. 22.50
Páll á Reynatúgvu
løgtingsformaður
/Beinta Isaksen
skrivari


text:
Liverpool hevur í kvøld vunnið evropesisku Super Cup. Liverpool vann eftir brotssparkskapping. Tað endaði 1-1 eftir vanliga leiktíð. Síðani skoraðu liðini eitt í part í longduleiktíðini, áðrenn Liverpool vann 5-4 í brotssparkskappingini.
Chelsea legði seg á odda í fyrra hálvleiki, tá Oliver Giroud bleiv spældur leysur afturum verjuna hjá Liverpool. Franski áleyparin avsluttaði væl og skoraði til 1-0. Chelsea var omaná í fyrra hálvleiki og hevði fleiri væl spæld álop.
Liverpool skifti í hálvleikinum Roberto Firmino inn, og bara fáar minuttir seinni leggur hann upp til 1-1 málið, sum Sadio Mané skorar. Eina løtu var Liverpool omaná, men Chelsea kom fyri seg setti seg aftur á dystin við N’Golo Kante á miðjuni.
##med2##
Tað endaði við longdari leiktíð. Her skoraði Liverpool fyrst. Eftir gott uppspæl frá Roberto Firmino sendi Sadio Mané aftur bóltin í málið. Tað gingu bara fáir minuttir, so gjørdi nýggi málverjin hjá Liverpool, Adrián, brotsspark. Jorginho umsetti hegnisligt til 2-2.
Síðani varð farið til brotssparkskapping, har Liverpool vann 5-4. Ungi Tammy Abraham bleiv óhepni spælari, ið brendi.
Super Cup:
Liverpool – Chelsea 1-1 (0-1) 2-2 eftir longdaleiktíð
0-1 Oliver Giroud, 36
1-1 Sadio Mané, 48
2-1 Sadio Mané, 95
2-2 Jorginho, 101
Liverpool vinnur 5-4 upp á brotssparkskapping